
ÎN  PERSPECTIVA  NOULUI 
SINOD  ECUMENIC. 

Un  fapt  îndeobşte  cunoscut  îl  formează  situaţia 
anormală  în  care  se  găseşte  biserica  ortodoxă,  pri¬ 
vată  de  mai  bine  de  unsprezece  secole,  de  cel  mai 
important  mecanism  din  sânul  ei,  de  supremul  organ 
legislativ,  sinodul  ecumenic.  Funcţiunea  acestui  su¬ 
prem  regulator  al  bisericii  ortodoxe  a  fost  suplinită 
pentru  un  răstimp  de  statul  bizantin,  care  a  creiat 
o  bogată  legislaţie  bisericească;  iar  după  prăbuşirea 
imperiului  de  răsărit  şi  înfiinţarea  statelor  naţionale, 
diferite  biserici  ortodoxe  naţionale,  cu  concursul  sta¬ 
telor  respective  şi-au  reglementat  condus  şi  orga¬ 
nizat  viaţa  lor  bisericească.  In  tot  răstimpul  acesta» 
funcţiunea  sinodului  ecumenic,  a  fost  suspendată  şi 
amânată  din  cauza  unor  excepţionale  circumstanţe 
politico-bisericeşti  ca:  despotismul  împăraţilor  bizan¬ 
tini,  mohamedanismul  şi  rivalitatea  dintre  Roma» 
Bizanţ  etc.  cari  reprezentau  nişte  obstacole  serioase 
şi  de  neînvins  în  calea  convocării  sinodului  ecumenic, 
împrejurările  constrângătoare  au  făcut  ca  ortodoxia 
să  renunţe,  pentru  multă  vreme,  la  activitatea  unui 
organ  ecumenic  atât  de  necesar  pentru  propăşirea  ei. 

Bisericile  ortodoxe  au  fost  nevoite  să  se  retran- 
şeze  înlăuntrul  frontierelor  statelor  şi  la  adăpostul 
autocefal  iilor  să-şi  urzească  independent  organiza- 

ţiile  lor,  rezultând  din  această  izolare  un  mozaic 
de  organizaţii  particulare.  In  cazuri  de  stringentă 
necesitate,  ca  chestiunile  de  credinţă  cari  sunt  de 
competinţa  sinodului  ecumenic,  le-au  rezolvat  bise¬ 
ricile  ortodoxe  uzând  de  scrisori  circulare  („con- 
sensus  totius  ecclesiae  dispersae"].  Cu  toată  mulţimea 
adversităţilor  cu  cari  a  trebuit  să  lupte  biserica  or¬ 
todoxă,  ele  nau  putut  desfiinţa  sau  înlătura  din  viaţa 
bisericii  acest  organ  vital  al  ei,  ci  cel  mult  să-l 
amâne  şi  să-l  împiedice.  Astăzi,  când  în  bună  parte 
aceste  dificultăţi  au  dispărut,  convocarea  unui  sinod 
ecumenic  are  şansele  unui  succes  desăvârşit.  Ter¬ 
menul  sa  prelungit  până  la  maximum,  încât  nu 
se  mai  poate  amâna  sorocul  convocării  unui  nou 
sinod  ecumenic.  Interesele  superioare  ale  orto¬ 
doxiei  îl  reclamă  şi-l  impun  şi  vremurile  înşile  par 
a-i  fi  mai  prielnice.  Acţiunea  de  restaurare  a  orto¬ 
doxiei  trebue  să  înceapă;  şi  viitorul  sinod  ecumenic 
va  fi  un  fericit  prilej  de  a  se  afirma  iarăşi  solidar 
şi  unitar  ca’n  vremurile  ei  de  aur.  După  răsboiul 
mondial,  ideia  unui  sinod  ecumenic  a  trecut  între 
primele  preocupări  şi  străduinţe  ale  bisericilor  or¬ 
todoxe;  şi  cum  pe  noua  hartă  a  Europei  biserica 
ortodoxă  română  reprezentă  coeficientul  cel  mai 
mare  de  ortodocşi  cu  cea  mai  bună  organizaţie, 
era  natural  ca  toate  nădejdile  de  viitor  ale  orto¬ 
doxiei  să  graviteze  spre  ea.  Se  pare  că  provi¬ 
denţa  a  rezervat  succesiv  pentru  poporul  grec, 
rus  şi  român,  rolul  de  înviorare  a  ortodoxiei.  Fru¬ 
moasă  şi  măgulitoare  cinste,  dar  plină  de  cutremu¬ 
rătoare  răspundere. 

Consecvent  cu  această  istorică  chemare  Sf.  sinod 
al  României,  încă  în  12  Iunie  1920,  a  discutat  ne¬ 
cesitatea  convocării  unui  sinod  ecumenic.  In  sensul 
acesta  sau  început  o  serie  de  acţiuni  de  apropiere 
şi  de  cunoaştere  reciprocă  a  diferitelor  biserici  or¬ 
todoxe,  pentruca  treptat-treptat  să  se  poată  ajunge 
la  o  colaborare  efectivă  între  ele  şi  la  realizarea 
unui  front  comun  ortodox.  Graţie  acestor  tratative, 
pornite  de  patriarhia  română  cu  celelalte  patriarhii 

şi  a  vizitelor  pe  cari  ierarhii  diferitelor  biserici  şi 
le-au  făcut  între  ei,  precum  şi  a  schimbului  de  stu¬ 
denţi,  sa  ajuns  să  se  stabilească  reale  legături  între 
diferitele  biserici  ortodoxe.  Din  acest  punct  de 
vedere  se  poate  afirma,  că  întreaga  ortodoxie  se 
găseşte  într’o  comunitate  intimă,  că  aceleaşi  aspiraţii 
de  viitor  circulă  în  întregul  ei  organism.  Aceste 
legături  precum  şi  conferinţa  pan-ortodoxă  din  Con- 
stantinopol  (1922),  au  contribuit  simţitor  la  progresul 
şi  maturizarea  ideii  unui  sinod  ecumenic  în  sânul 
ortodoxiei.  Cu  conferinţa  interortodoxă  dela  Vatopedi 
din  muntele  Athos,  din  8 — 23  Iunie  1930,  lucrările  de 
pregătire  a  viitorului  sinod  ecumenic  au  intrat  în 
faza  realizărilor.  Comisiunea  pregătitoare  dela  Va¬ 
topedi  a  avut  o  misiune  bine  determinată  de-a  în¬ 
tocmi  programul  de  lucru  al  viitorului  pro-sinod  or¬ 
todox,  care  va  constitui  a  doua  etapă  în  lucrările 
de  pregătire  ale  viitorului  sinod  ecumenic.  Comi¬ 
siunea  pregătitoare  dela  Vatopedi  n’a  intrat  în 
fondul  chestiunilor,  limitându-se  numai  în  a  le  for¬ 
mula  şi  cataloga,  rămânând  ca  abia  pro-sinodul 
ortodox  să  intre  în  fondul  chestiunilor  şi  să  solu¬ 
ţioneze  diferitele  probleme. 

Data  ţinerii  pro-sinodului  este  fixată  de  patriar¬ 
hatul  ecumenic  pentru  19  Iunie  1932,  dar  probabil 
că  el  va  ţinea  şedinţe  în  mai  mulţi  ani,  dat  fiind 
complexul  problemelor  şi  greutatea  soluţionării  lor 
şi  pentrucă  el  trebue  să  desăvârşească  lucrările 
pregătite  şi  să  le  încheie  în  vederea  sinodului 
ecumenic. 

Faptul  curios  în  aceste  lucrări  de  pregătire  îl 
constitue  împrejurarea,  că  acest  uriaş  şi  milenar 
eveniment,  care  se  pregăteşte  şi  se  anunţă  n’a  avut 
un  răsunet  prea  puternic  în  presa  noastră  biseri¬ 
cească.  Sa  înregistrat  pur  şi  simplu  cronicăreşte 
ţinerea  unui  sinod  ecumenic,  fără  ca  să  se  insiste 
mai  mult  asupra  diferitelor  probleme  cari  vor  fi 
abordate  de  viitorul  sinod  ecumenic.  Este  adevărat 
că  încă  din  1921  păr.  Dr.  Gb.  Ciuhandu  în  coloanele 
acestei  reviste,  a  brodat  o  serie  de  gânduri  în  jurul 

ideii  unui  sinod  ecumenic,  cu  scopul  vădit  de  a  de¬ 
schide  o  discuţie  mai  amplă  în  jurul  marilor  pro¬ 
bleme  ale  ortodoxiei  cari  cer  o  grabnică  soluţionare.  - 
Este  adevărat  că  părintele  Ciuhandu  se  arăta  foarte 
sceptic  în  ceeace  privea  posibilitatea  ţinerii  unui 
sinod  ecumenic ;  evenimentele  ce  sau  succedat  însă 
de  atunci  au  avut  darul  să  desmintă  în  modul  cel 
mai  categoric  aceste  prognosticuri  aşa  de  sceptice 
ale  Sf.  Sale. 

A  condiţiona  ţinerea  unui  sinod  ecumenic  de 
realizarea  vechii  unităţi  a  creştinătăţii,  înseamnă  a 
renunţa  ab-initio  la  el  însuş  pentru  un  timp  pe  care 
nimeni  nu  l-ar  putea  preciza.  Când  se  pune  astfel 
problema  unui  sinod  ecumenic  se  neglijează  două 
fapte  deopotrivă  de  importante:  1.  că  tendinţa  de 
reunire  a  bisericilor  oricât  de  persistent  ar  fi  sus¬ 
ţinută  —  şi  noi  o  susţinem  cu  toată  puterea  dragostei 
care  după  Sf.  Ap.  Pavel  „toate  le  nădăjduieşte" 
(I  Cor.  XIII — 7]  —  cu  toate  acestea  ea  nu  încetează 
de  a  fi  încă,  poate  pentru  multă  vreme,  un  frumos 
ideal;  şi  în  al  doilea  rând  această  condiţiune  no 
găsim  fixată  ca  normă  în  practica  celor  şapte 
sinoade  ecumenice;  şi  în  timpul  lor  încă  au  existat 
„eresuri".  „Biserica  ortodoxă  însă  înţelege  ecu- 
menicitatea  în  sens  vertical,  punând  criteriile  ei 
în  adâncime,  spre  deosebire  de  catolicism  care  in¬ 
terpretează  ecumenicitatea  în  sens  orizontal,  adecă 
exterior  şi  spaţial"  [N.  Berdiaev].  Adevărul  indiscu¬ 
tabil  din  zilele  noastre,  este  că :  paralel  cu  tendinţele 
nobile  şi  generoase  de  reecumenicizare  a  bisericilor 
creştine,  se  petrece  şi  un  proces  imens  de  fracţionare 
şi  pulverizare  a  creştinismului.  A  ignora  evidenţa 
acestor  realităţi  înseamnă  a  opera  înafara  faptelor. 

Reviu  asupra  altui  element  important  când  este 
chestiunea  de  a  ne  găsi  în  perspectiva  unui  sinod 
ecumenic;  şi  anume,  necesitatea  de  a  se  creia  o  am¬ 
bianţă  spirituală  prielnică  ţinerii  lui  în  întreaga  lume 
ortodoxă.  O  atmosferă  uniformă  în  întreaga  orto¬ 
doxie  s’ar  putea  realiza  numai  printr’o  largă  publi¬ 
citate  şi  desbatere  a  tuturor  problemelor,  cari  vor 

forma  obiectivul  sinodului  ecumenic.  Problemele 
acestea  trebuesc  să  fie  frământate,  discutate  şi  so¬ 
luţionate  în  cercuri  cât  mai  largi,  fiindcă  altfel  riscăm 
să  ne  surprindă  hotărârile  unui  sinod  ecumenic  asupra 
cărora  noi  n’am  meditat  şi  cu  cari  nu  avem  o  ade¬ 
renţă  internă.  întreaga  obşte  ortodoxă  este  chemată 
să  cunoască,  adâncească  şi  să  răspundă  la  întrebă¬ 
toarele  probleme  pe  care  o  evoluţie  aşa  de  întinsă 
le-a  putut  aduce  „căci  păzitorul  evlaviei,  este  po¬ 
porul  întreg  al  credincioşilor"  după  o  expresie  din 
răspunsul  patriarhilor  orientali  din  1848  la  o  enci¬ 
clică  papală.  Viitorul  sinod  ecumenic  va  fi  chemat 
să  formuleze  şi  să  precizeze,  să  confirme  şi  să  in¬ 
vestească  în  forme  definitive  şi  cu  caracter  universal 
valabile,  problemele  cari  frământă  conştiinţa  orto¬ 
doxiei.  Sinodul  ecumenic  va  fi  efluxul  întregii  bi¬ 
serici  ortodoxe ;  el  va  puncta  evoluţia  multiseculară 
a  bisericii  cu  un  centru  luminos  şi  regulator,  acor¬ 
dând  într’un  unison  glasurile  singuraticelor  biserici 
ortodoxe.  In  sensul  acesta  „biserica  universală  a 
primit  sau  a  respins  hotărârile  sinoadelor  atât  timp 
cât  le  simţea  că  sunt  în  acord  sau  în  contrazicere 
cu  propria  ei  credinţă  sau  cu  tradiţiunile  sale  şi  pe 
acele  dintre  sinoade  în  care  ea  a  recunoscut  ex- 
presiunea  cugetării  sale  intime,  le-a  numit  Sinoade 
ecumenice.  „Sinodul  ecumenic,  ca  atare  există  prin 
glasul  bisericii". 1 

Astfel  înţeles  sinodul  ecumenic,  am  câştigat  un 
punct  nou  de  orientare  şi  de  sprijin  în  aceste  re- 
flexiuni. 

Prin  studiile  ce  eventual  se  vor  publica  în 
vederea  acestui  aşteptat  sobor  ecumenic  şi  prin 
discuţiunile  ce  se  vor  angaja  în  jurul  lui  va  rezulta 
un  îndoit  câştig:  se  va  creia  o  mentalitate  ecu¬ 
menică  prin  coborârea  în  cercuri  cât  mai  largi  a 
problemelor  prezente  ale  ortodoxiei,  edificându-se 
asupra  lor  un  număr  cât  mai  mare  de  credincioşi; 
şi  în  al  doilea  rând  se  va  ajunge  încetul  cu  încetul  să 
se  cristalizeze  vederile  şi  sugestiile  bisericii  ortodoxe 

1  N.  Arseniev,  Biserica  Răsăriteană  p.  118. 


129 


REVISTA  TEOLOGICA 


române  uşurându-se  prin  aceasta  munca  reprezen¬ 
tanţilor  bisericii  noastre  la  viitorul  pro-sinod.  Ideal 
ar  fi  fost  ca  aceste  discuţiuni  să  se  efectueze  prin 
intermediul  unui  organ  de  publicitate  inter-ortodoxă 
redactat  în  trei  limbi  ale  popoarelor  ortodoxe,  de- 
siderat  demult  formulat  în  biserica  ortodoxă  română, 
dar  care  din  nefericire  nu  s’a  înfăptuit  nici  până 
acum.  „Logosul11  dlui  Dr.  V.  Popescu  a  fost  un 
început  lăudabil,  dar  neizbutit.  O  revistă  pentru  toate 
bisericile  ortodoxe,  ar  fi  cea  mai  nimerită  tribună 
de  unde  s’ar  putea  rosti  conştiinţa  întregei  ortodoxii 
şi  s’ar  putea  realiza  şi  acel  mult  aşteptat  front  unic 
al  ortodoxiei  în  faţa  multiplelor  probleme  ale  vremii. 
Până  se  va  realiza  acest  deziderat,  bisericile  or¬ 
todoxe,  trebue  să  se  mărginească  la  discuţiuni, 
cari  să  aibă  loc  numai  în  sânul  lor. 

Netăgăduit  că  din  unele  puncte  de  vedere,  noul 
sinod  ecumenic  are  avantagii  însemnate  faţă  de  cele 
precedente,  şi  mă  gândesc  numai  la  două:  tiparul 
şi  comunicaţia;  dar  în  acelaş  timp  şi  greutăţi  infinit 
mai  mari  apasă  lucrările  acestui  sinod.  Să  ne  gân¬ 
dim  numai  la  faptul,  că  în  seria  sinoadelor  ecu¬ 
menice  intermitenţa  între  ultimul  sinod  ecumenic  şi 
cel  viitor  este  fără  precedent,  ştiind  că  intervalul 
cel  mai  mare  de  timp  a  fost  între  sinodul  V  şi  VI 
de  138  ani;  dar  se  ştie  deasemenea,  că  sinodul 
Vl-lea  ecumenic  a  adus  şi  cele  mai  multe  canoane. 
Viitorul  sinod  ecumenic  se  va  găsi  în  faţa  unei 
evoluţii  de  peste  11  secole  cu  o  zestre  bogată  în 
organizaţiile  cele  mai  variate,  cu  p  racticile  şi  uzanţele 
cele  disparate.  Faţă  de  centralismul  sufocant  şi  uni¬ 
formitatea  exagerată  a  catolicismului,  ortodoxia  s’a 
mulţumit  cu  unitatea  în  varietate,  deşi  uneori  această 
varietate  a  mers  prea  departe.  In  afară  de  filoanele 
aurifere  ale  dogmelor  pe  cari  le  regăsim  aceleaşi 
în  toate  bisericile  ortodoxe,  există  o  fizionomie  ca¬ 
racteristică  fiecărei  biserici  particulare.  Viitorul 
sinod  ecumenic  este  chemat  să  împlinească  o  operă 
de  revizuire,  uniformizare  şi  rectificare  a  acestor 
practici  felurite,  să  ratifice  toate,  măsurile  luate  până 

acum  în  diferitele  biserici  şi  ca  un  corolar  al  acestora 
să-şi  întregească  legislaţia  bisericească,  pentru  a 
încadra  viaţa  tuturor  bisericilor  ortodoxe  într’un 
nou  ritm  unitar.  In  ceeace  priveşte  legislaţia  biseri¬ 
cească,  ea  cuprinde  o  mulţime  de  dispoziţii  perimate, 
repetiţii  şi  altele  cari  sunt  inaplicabile  vieţii  actuale. 
Se  impune  creiarea  unor  dispoziţii  cari  să  normeze 
noile  situaţii  din  bisericile  ortodoxe. 

Comisiunea  pregătitoare  dela  Vatopedi  a  ela¬ 
borat  programul  viitorului  pro-sinod  care  ni  se  pare 
incomplect,  deoarece  sunt  lăsate  înafară  o  mulţime 
de  chestiuni  asupra  cărora  viitorul  sinod  ecumenic 
trebue  să  se  pronunţe.  Când  fac  această  afirmaţie, 
mă  gândesc  la  chestiunea  atât  de  controversată  a 
participării  elementului  laic  la  treburile  bisericeşti. 
In  aparenţă  această  practică,  pe  care  azi  o  găsim 
aproape  în  toate  bisericile  ortodoxe,  se  află  în  con¬ 
trazicere  cu  unele  dispoziţii  canonice.  In  orice  caz 
viitorul  sinod  ecumenic,  trebue  să  hotărască  asupra 
acestei  chestiuni  şi  să  fixeze,  limitele  acestei  par¬ 
ticipări  a  laicilor.  Problemele  cari  vor  forma  obiectul 
viitorului  pro-sinod  sunt  de  ordin  dogmatic,  canonic, 
liturgic,  misionar.....  chiar  şi  chestiunea  atât  de  iri¬ 
tantă  a  calendarului,  încât  întreaga  erudiţie  teologică 
trebue  pusă  la  contribuţie.  Voi  semnala  deocamdată 
şi  numai  sumar  două  din  aceste  probleme,  pentruca 
să  se  evidenţieze  necesitatea  şi  utilitatea  unor  dis- 
cuţiuni  mai  ample  în  jurul  acestor  probleme.  Astfel 
problema  uniformizării  tipiconului,  care  este  aşa  de 
complicată  încă  este  înscrisă  în  programul  de  lucru 
al  viitorului  pro-sinod ;  dar  problema  aceasta  ridică 
o  serie  de  alte  probleme  ca:  statornicirea  unui 
tipicon  exclusiv  pentru  uzul  bisericilor  de  mir; 
chestiunea  aşa  de  des  desbătută  a  scurtării  sau  a 
adaptării  vremilor  a  cultului  ortodox,  precum  şi  îm¬ 
bogăţirea  lui.  Ori  de  câte  ori  s’au  pus  în  discuţie 
astfel  de  probleme  cu  multă  timiditate,  şi  e  expli¬ 
cabil  de  ce,  nu  sa  ajuns  la  un  rezultat  pozitiv 
din  pricina  inexistenţei  şi  imposibilităţii  de  a  se  le¬ 
gifera  ecumenic.  Acum  este  momentul,  când  aceste 

discutiuni  vor  putea  avea  un  succes  nu  numai  teo¬ 
retic,  ci  şi  practic,  dat  fiind  ţinerea  unui  sinod 
ecumenic.  Nu  trebue  să  se  uite  că  formele  cultului 
ortodox  au  fost  căile  respiratorii  ale  unei  pietăţi 
aşa  de  bogate  ca  a  celor  dintâi  veacuri  şi  care  a 
scăzut  astăzi  simţitor.  Oare  cultul  ortodox  să 
nu  fie  susceptibil  de  nici  o  modificare  şi  întregire 
cel  puţin  în  părţile  lui  secundare  ?  Oare  nu  este  îngă¬ 
duit  bisericii  să-şi  aibă  şi  astăzi  o  imnologie,  în  care 
sâ  se  reflecteze  luptele  bisericii  cu  ereziarhii  vremii? 
De  ce  biserica  prin  cultul  ei  putea  să  răspundă 
şi  să  afirme  adevărurile  dogmatice  atacate  altădată 
de  nevrednicul  Arie  şi  azi  când  sunt  alte  puncte 
de  credinţă  atacate  de  noi  ereziarhi  nu  mai  puţin 
temuţi  ea  să  nu  reacţioneze  şi  prin  formele  de  cult? 
Se  ştie  doar  că  cultul  ortodox  s’a  închegat  progresiv 
şi  că  el  reprezintă  în  rezumat  însăşi  istoria  bisericii 
din  primele  veacuri.  Nu  se  poate  refuza  bisericii 
libertatea  de  a  creia  noi  imne  religioase  în  cari  sub 
formele  poeziei  religioase  să-şi  apere  adevărurile 
de  credinţă  azi  atât  de  atacate,  cu  condiţia  aprobării 
viitorului  sinod  ecumenic.  Dar  când  se  pune  în  discu- 
ţiune  chestiunea  uniformizării  cultului  ortodox,  trebue 
să  ne  punem  întrebarea,  dacă  în  biserica  noastră 
ortodoxă  română  există  o  uniformitate.  Am  subliniat 
numai  tangenţial  această  importantă  problemă  a  cul¬ 
tului,  revenind  cu  alt  prilej  asupra  ei. 

Altă  chestiune  care  va  fi  adusă  în  discuţiunea 
viitorului  sinod  ecumenic  este  cea  a  autocefaliei  bise¬ 
ricilor.  Este  de  o  covârşitoare  importanţă  de  a  se 
fixa  odată  pentru  totdeauna  condiţiile  după  care  o 
biserică  particulară  dobândeşte  autocefalia.  Se  ştie  că 
istoria  autocefaliilor  bisericilor  este  plină  de  conflicte 
grave  şi  de  schisme;  este  suficient  să  menţionez 
cazul  bisericii  bulgare  şi  al  bisericii  din  România. 

Iată  privind  numai  sumar  problema  unui  viitor 
sinod  ecumenic,  câte  chestiuni  dintre  cele  mai  inte¬ 
resante  şi  mai  pline  de  actualitate  se  pot  discuta. 

Pr.  AUREL  RADU. 


CATOLICISMUL  ŞI  CULTURA 
MODERNĂ. 

[Urmare]. 

§  2.  In  Franţa. 

Prin  legea  din  9  Decemvrie  1905  Biserica  ca¬ 
tolica  din  Franţa  devine  separată  de  stat;  Biserica 
şi  aşezămintele  ei  nu  mai  sunt  recunoscute  prin 
lege.  In  art.  4 — 10  ale  acelei  legi  se  prevede  că 
bunurile  ce  aparţineau  aşezămintelor  publice  bise¬ 
riceşti  vor  putea  fi  transmise  până  la  31  Decemvrie 
1906,  fără  vre-un  profit  pentru  visteria  statului,  /\so- 
ciaţiilor  de  cult  private  ce  se  vor  constitui  pentru 
exercitarea  cultului  catolic.1  In  cazul  când  aceste 
Asociaţiuni  nu  se  vor  forma,  bunurile  bisericeşti  vor 
fi  sequestrate  de  stat  şi  date  aşezămintelor  publice 
de  altă  natură.2 

înainte  de  aceea,  în  1901,  Parlamentul  hotărâse 
că  orice  congregaţiune  religioasă,  neautorizată  încă, 
spre  a  putea  rămânea  în  Franţa  trebue  să  fie  auto¬ 
rizată  printr’o  lege  specială.  Dintre  cele  753  de  con- 
gregaţiuni  neautorizate  până  atunci  [147  de  bărbaţi  şi 
606  de  femei)  numai  63  congregaţiuni  de  bărbaţi  şi 
.  2  treimi  din  cele  de  femei  cerură  aceasta  autozitare, 
celelalte  refuzară.  Nici  una  n’a  primit  însă  până 
acuma  autorizarea  cerută.  In  Martie  1904  se  votă 
apoi  o  lege  prin  care  se  interzicea  oricărei  con¬ 
gregaţiuni  învăţământul  de  orice  natură.  Cum  însă 

1  L'Europe  Notivelie  din  28  August  1926,  p.  3211.  Despre  aceste  Aso¬ 
ciaţii  spune  art.  4  al  legii :  „Chaque  etablissement  public  du  culte  se  survivra 
dans  une  association  privea  qui  aura  le  meme  objet,  â  qui  appartiendra 
’  la  meme  competence,  et  qui  devera  rester  fidele  aux  regles  d’organisation 
».du.  culte  que  representait  l’etablissament  donf  elle  herite". 

v  L’Eur.  Nouv.  din  28  August  1925,  pg,  1212. 

şcolile  susţinute  de  congregaţiuni  nu  puteau  fi  înlo¬ 
cuite  la  moment,  trebuind  vre-o  1500  de  învăţători 
şi  vre-o  6000  învăţătoare,  se  hotărî  ca  înlocuirea 
aceasta  să  se  facă  într’un  răstimp  de  10  ani.  Şcolile 
publice  fuseseră  laicizate  încă  din  1880. 

A  treilea  din  măsurile  luate  împotriva  Bisericii 
a  fost  ruperea  legăturilor  dintre  statui  francez  şi 
Curia  papală,  petrecută  înainte  de  legea  separaţiunii, 
în  30  Iulie  1904. 1 

Măsura  întâi,  şi  în  parte  şi  a  doua,  nu  sa  prea 
aplicat,  mai  ales  că  Pius  X  reprobase  legea  sepa¬ 
raţiunii  prin  enciclica  Vehement  er  din  11  Februarie 
1906  ca  una  care  „nu  atribue  administrarea  cultului 
public  corpului  ierarhic  constituit  de  Mântuitorul,  ci 
asociaţiei  de  persoane  laice  “, 2  iar  în  10  August  1906 
oprise  prin  enciclica  Gravissimo  constituirea  Asocia¬ 
ţiilor  de  cult  atâta  timp  cât  nu  se  va  stabili  într’un 
mod  legal  „că  constituţia  divină  a  Bisericii,  drep¬ 
turile  nestrămutate  ale  Pontificelui  roman  şi  ale 
episcopilor,  ca  şi  autoritatea  lor  peste  bunurile  nece¬ 
sare  Bisericii  vor  fi  irevocabil  deplin  asigurate  în 
numitele  asociaţii1'.3  Legea  asociaţiilor  de  cult,  urmă¬ 
rind  democratizarea  Bisericii  şi  fărâmiţarea  ei,  nu 
acorda  preotului  în  calitate  de  preot  sau  episcopului 
în  calitate  de  episcop  nici  o  consideraţie,  ci  trata 
cu  grupa  de  persoane  pe  cari  le  putea  reprezenta 
oricine.  Papa  se  temea,  cum  s’a  şi  întâmplat  uneori,  că 
se  vor  constitui  în  unele  locuri  asociaţii  înafară  de  le¬ 
găturile  canonice  cu  întreaga  Biserică  şi  vor  câştiga 
pentru  ele  bunurile  bisericii  din  locul  respectiv.4 


1  Dom  Ch.  Poulet.  Histoire  de  l'eglise  tome  II,  Paris  1926  p.  506—13. 
Yves  de  la  Briere  op.  c.  Vl-e  serie  180. 

>  Op  c.  512. 

3  Yves  de  Le  Briere  op.  c.  VI-e  serie  288. 

4  Yves  de  La  Briere  op  c.  289.  „D'apres  la  loi  de  1905.  l'organi 
satioo  catholique  est  representee,  dans  chaque  centre  du  culte,  par  une 
associatîon  de  personnes  qui  declarent  professer  le  catholicisme  et  qui  se 
reunissent  pourassurer  l'exercise  du  culte  religieux.  L’autorite  civile  n’aura 
plus  aucun  rapport  legal  avec  le  cure  en  tant  que  cure.  ou  l’eveque  eu 
tant  qu’  eveque,  maia  elle  ne  connaîtra  que  1‘association,  legalement  habi- 
litee  â  recevoir  îa  devolution  des  edifices  du  culte,  ă  exercer  Ies  droits 
et  a  supporter  Ies  charges  de  la  communaule  catholique". 


134 


REV ISTA  TEOLOGICĂ 


Poporul  rezistând,  la  îndemnul  Papei  şi  al  episco- 
pilor,  să  formeze  asociaţiunile  de  cult,  guvernul  se 
temu  să  confişte  bisericile  cum  prevedea  legea 
din  1905,  mulţumindu-se  să  confişte  numai  celelalte 
bunuri  (averi,  case  parohiale,  seminarii  etc.)  Prin 
legea  din  28  Martie  1907  se  renunţă  pe  faţă  la  con- 
fişcarea  bisericilor,  fără  a  acorda  însă  preotului  sau 
parohiei  vre-un  titlu  juridic  asupra  lor.1 

Dar  cu  toate  că  practic  legea  nu  s’a  putut  im¬ 
pune  în  întregul  ei,  teoretic  guvernele  dinainte  de 
răsboiu  ţineau  neclintit  la  ea  şi  perseverau  în  atitu¬ 
dinea  duşmănoasă  faţă  de  Biserică.  In  Cameră  do¬ 
mina  partidul  radical-socialist,  cel  foarte  duşmănos 
Bisericii,  având  la  stânga  un  mare  număr  de  colec¬ 
tivişti,  la  dreapta  o  grupă  de  republicam  de  stânga, 
care  se  supunea  de  obiceiu  direcţiunilor  politice  ale 
celor  dintâi.  Opoziţia  o  forma  o  minoritate  moderată 
în  centru  şi  una  liberală  şi  conservativă  la  dreapta.3 

Răsboiul  a  adus  o  schimbare  considerabilă  în 
atitudinea  opiniei  franceze  faţă  de  Biserică  şi.  de 
clerici.  Devotamentul  şi  entuziasmul  cu  care  clerul 
şi-a  servit  patria  în  tranşee  alăturea  cu  toţi  fiii  ţării, 
sau  în  propaganda  cauzei  franceze  în  străinătate, 
organizată  de  Mgrs  Baudrillart,  rectorul  Institutului 
catolic  din  Paris,  în  Comite  de  propagande  catho- 
lique  â  l’eranger,  au  împrăştiat  ideea  că  Biserica 
este  duşmana  Statului.8  Experienţele  din  tranşee  au 

1  Yves  de  La  Briere  op.  c  298.  Poulet  op.  c.  513. 

1  F  Doncoeur  S,  I.  Gegenwartshoffnungen  der  Katholiken  Frankreichs 
im  politiscken  und  sozialen  Leben.  St.  d.  Z.  Mai  1922,  p.  107. 

a  Comitetul  acesta,  care-şi  propunea  să  dovedească  în  faţa  lumii  ca¬ 
tolice  în  primul  rând,  că  Germania  a  nesocotit  legile  morale  creştine  [ca¬ 
tolice],  deslănţuind  răsboiul  şi  dedându-se  la  toate  cruzimile,  a  publicat  cu 
colaborarea  celor  mai  eminente  personalităţi  catolice  franceze  volumele: 
La  Guerre  alletnande  et  le  Catbolicisme  1915,  L’Allemagae  et  Ies  Allies 
de  va  ut  la  concience  chretienne  şi  La  vie  catholique  dans  la  France  con- 
temporaine  [1918],  Ultimul  volum  e  replica  la  răspunsul  dat  primului  volum 
de  catolicii  germani  prin  scrierea  „Deutsche  Kultur,  Katholizismus  und 
Weltkrieg"  edată  de  Georg  Pfeilschifter  Freib.  i.  Br.  1916.  Alăturea  de 
răsboiul  de  arme  se  dădea  unul  de  idei.  Baudrillart  a  făcut.  în  decursul 
răsboiuiui,  2  turnee  de-alungul  Spaniei  conferenţiind  şi  convingând  lumea 
de  dreptatea  Franţei.  Alţii  făceau  acelaş  lucru  în  alte  ţări.  Yves  de  La 
Briere  op.  c.  V-e  serie  289  urm. 

creat  de  altfel  şi  prin  natura  lor  sentimente  cu  mult 
mai  pretinoase  religiei 

* 

*  * 

Această  schimbare  se  resfrânse  şi  în  alegerile 
din  Noemvrie  1919,  cari  mutară  centru  de  gravitate 
dela  radical-socialişti  la  moderaţii  din  centru,  spri¬ 
jiniţi  de  dreapta  şi  de  republicanii  din  stânga  [la  un 
loc  Blocul  naţional].1 2 

Totul  vorbea  pentru  o  revenire  asupra  măsu¬ 
rilor  luate  înainte  împotriva  Bisericii. 

Se  începu  prin  reluarea  raporturilor  cu  Papa. 
In  favorul  acestei  reluări  pledau,  în  afară  de  mo¬ 
tivele  amintite  şi  altele  cu  mult  mai  speciale.  Alsacia 
şi  Lorena  recucerite  stau  din  punct  de  vedere  bise¬ 
ricesc  şi  azi  sub  regimul  concordatului  din  1801,  a 
cărui  aplicare  sau  transformare  cere  un  acord  cu 
Vaticanul.  Zona  franceză  din  Maroc  impune  acolo 
instituirea  unui  episcop  catolic,  pentruca  personalul 
bisericesc  să  numai  depindă  de  juris  dicţiune  a  străină. 
Protectoratul  francez  al  misiunilor  catolice  din 
Orient  şi  din  Extremul-Orient,  chestiune  de  influinţă 
naţională,  cerea  iarăşi  ca  Papa  să  recunoască 
acest  protectorat.3 

Nu-i  de  lipsă  să  mai  amintim  că  Papa  aştepta 
cu  şi  mai  mare  nerăbdare  reluarea  legăturilor  cu 
statul  francez,  ieşit  ca  cea  mai  mare  putere  din 
răsboiul  mondial.*  Fina  diplomaţie  curială  nu  scăpa 
nici  o  ocazie  să  nu  se  grăbească  cu  un  gest  de 
curtoazie,  de  atenţiune,  faţă  de  guvernanţii  Franţei. 
Un  atentat  neizbutit  asupra  lui  Clemenceau  în  Martie 
1919  dădu  Papei  prilejul  să-l  felicite  pe  neîmpăcatul 
duşman  al  Catolicismului  prin  cardinalul  arhiepiscop 
al  Parisului  Amette  şi  să  primească  dela  acela  tot 
prin  Amette  călduroase  mulţumiri.  Dorinţa  aceluiaş 
ca  Papa  să  revoace  pe  episcopii  germani  din  Strass- 

1  Doncoeur  ari.  cit.  107. 

2  De  La  Briere  op.  c.  V-e  serie  3-i8. 

*  v.  Lama  op.  c.  171  urai. 

burg  şi  Metz  şi  să-i  înlocuiască  cu  doi  francezi  nu 
numai  că  nu  o  ascultă  Papa,  ci  lăsă  chiar  toată 
libertatea  guvernului,  el  mulţumindu-se  să  aprobe. 
Lucrul  acesta  petrecut  în  Aprilie  sa  tranşat  prin 
cardinalul  Amette  care  în  Martie  a  făcut  o  călătorie 
la  Roma,  între  altele  şi  pentru  a  lua  parte  la  şedinţa 
cardinalilor  ce  da  ultima  hotărâre  în  chestiunea  cano¬ 
nizării  fecioarei  din  Orleans  şi  pentru  a  apăra  pro¬ 
tectoratul  francez  al  catolicilor  din  Orientul  apropiat, 
protectorat  primejduit  de  Anglia.1  Ceeace  i-a  câştigat 
pe  Francezi  mai  mult  a  fost  gestul  Papei  de-a  ca¬ 
noniza  chiar  acum,  la  sfârşitul  unui  răsboiu  glorios, 
pe  Jeanne  d’Arc,  simbolul  cel  mai  caracteristic  al 
sufletului  şi-al  aspiraţiilor  franceze,  şi  pe  Margerite- 
Marie  Alacoque,  creatoarea  cultului  inimei  lui  Isus, 
patroana  Franţei.  încă  înainte  de  canonizarea  celor 
două  franceze,  în  16  Octomvrie  la  sfinţirea  Bisericii 
neamului  de  pe  Montmartre,  dedicată  inimii  lui  Isus, 
Papa  a  trimis  un  reprezentant,  pe  cardinalul  Vico.2 

Dar  cu  toate  aceste  semne  de  prietenie  şi  cu 
toată  propaganda  pe  care  o  făcea  chiar  un  radical 
ca  senatorul  De  Monzie,  Clemenceau,  cât  timp  a 
rămas  ministru-preşedinte,  respingea  totdeauna  cu 
un  energic  „jamais“  toate  sugestiile  unei  reluări 
a  legăturilor  diplomatice  cu  Papa.3  Alegerile  din 
Noemvrie  1919  aduseră  însă  un  parlament  şi  un 
guvern  hotărât  pentru  o  politică  de  pace  religioasă. 
Papa  făcu  şi-acum  primul  pas  direct,  felicitând  în 
Februarie  1920  direct  pe  noul  preşedinte  al  Franţei 
P.  Deschanel. 

In  12  Martie  1920,  guvernul  prezidat  de  Millerand 
depuse  la  Cameră  proiectul  pentru  acordarea  credi¬ 
telor  necesare  pentru  restabilirea  legaţiunii  la  Va¬ 
tican.  O  opoziţie  dârză  începu  prin  presă  şi  în  Par¬ 
lament.  Socialistul  Varenne  declară  „a  intra  în  legă¬ 
turi  cu  un  alt  papă  ar  fi  o  greşală,  a  intra  cu  Be- 


1  v.  Lama  op.  c.  173 — 4. 

3  De  La  Briere  op.  c.  V-e  serie  59  urm. 
1  v.  Lama  op.  c.  174. 

nedict  XV  e  o  crimă",  cunoscut  fiind  filogerma- 
nismul  lui  din  vremea  răsboiului.  Afară  de  aceea 
-bunele  relaţii  cu  Italia  ar  fi  primejduite. ! 

Mai  primejdioasă  era  o  grupă  mai  moderată, 
care  nu-şi  vărsa  pe  faţă  veninul  în  contra  Papei, 
ci  declara  că  acceptă  în  principiu  ambasada  dela 
Vatican,  ca  o  necesitate  politică,  dar  guvernul  să 
obţină  în  prealabil  garanţii  suficiente  pentru  stabili¬ 
tatea  legilor  laicizante,  căci  altfel  se  vor  naşte  ulterior 
o  mulţime  de  dificultăţi.  Papa  va  cere  în  schimb 
o  nunţiatură  la  Paris,  care  va  fi  un  centru  de  intrigi 
şi  de  instigaţie  în  clerul  Franţei.  Papii  să  i  se  ceară 
să  recunoască  legea  din  1905.  Chestiunea  să  se  amâne 
în  orice  caz  până  când  toate  aceste  puncte  şi  altele 
de  felul  acesta  vor  fi  soluţionate.2  Acestora  li  se 
explica  mereu  că  prin  reluarea  legăturilor  diploma¬ 
tice  nu  se  aduce  nici  o  atingere  statutului  Bisericii 
din  Franţa,  că  restabilirea  ambasadei  are  un  ca¬ 
racter  pur  politic  şi  nu  religios.* 

Cu  toate  acestea  proiectul  fii  respins  în  comi- 
siunea  financiară  a  Camerei  cu  20  voturi  contra 
17.  Herriot  era  şeful  opoziţiei.  La  22  Iunie  Millerand 
însuşi  puse  proiectul  din  nou  la  vot.  De  astă  dată 
trecu  cu  19  voturi  contra  15.  Proiectul  avea  să  se 
aducă  în  plenul  Camerei  la  deschiderea  sesiunei  din 
toamnă.  Intre  timp  murind  cardinalul  Amette  şi 
preşedintele  Deschanel,  locul  lor  îl  luară  cardinalul 
Dubois  din  Rouen  şi  Millerand. 

In  16  Mai  avusese  loc  în  Roma  canonizarea 
fecioarei  din  Orleans,.  la  care  luase  parte  o  nume¬ 
roasă  delegaţie  de  parlamentari  şi  mult  public  francez. 

In  16  Noemvrie  1920  începu  în  sfârşit  lupta  de¬ 
cisivă  în  Cameră.  După  4  zile  de  înverşunate  dueluri, 
pe  cari  din  partea  opoziţiei  le  susţineau  Herriot, 
Boncour  ş.  a.,  lupta  se  decise  în  favorul  ambasadei, 
în  apărarea  căreia  ministru-preşedinte  Leygues  se 
grăbise  dela  Londra  în  ultima  zi.  Proiectul  obţinu 

’  v.  Lama  op.  c.  189. 

’  de  La  Briere  op.  c.  VI-e  serie  111 — 113. 

*  V.  Lama  op.  c.  193. 

397  voturi  contra  209.  Votul  Senatului  nu  mai  fu 
aşteptat,  dupăce  în  discuţiile  din  Martie  1921  s’a 
văzut  că  opoziţia  va  fi  acolo  cu  mult  mai  mare. 
Intre  timp  Briand  luă  locul  lui  Leygues  ca  ministru- 
preşedinte.  In  28  Mai  Jonnart,  ambasadorul  francez, 
prezenta  Papei  în  Vatican  scrisorile  de  acreditare, 
iar  în  6  August  1921  nunţiul  Cerretti  le  prezentă  pe 
ale  sale  lui  Millerand,  preşedintele  Franţei.1 

Guvernul  francez  restabilind  relaţiile  cu  V aticanul, 
a  rămas  la  punctul  de  vedere  ca  legea  separaţiunii 
este  irevocabilă.  Catolicii  din  Blocul  naţional,  care 
au  dat  guvernele  cari  au  lucrat  la  restabilirea  acestor 
relaţii,  se  obicinuiseră  atât  de  mult  cu  statul  quo, 
încât  nici  nu  se  gândeau  să  sfârşească  cu  el.2  Şi  totuşi 
situaţia  Bisericii  din  Franţa  era  foarte  tristă.  Renun¬ 
ţând  la  formarea  asociaţiilor  de  cult,  averile  îi  fuse¬ 
seră  confişcate  şi  ea  era  privată  de  orice  facultate 
juridică  şi  legală  de-a  câştiga  bunuri.  Silită  să  uzeze 
de  subterfugii,  ea  nu  putea  aduna  decât  resurse 
insuficiente,  petrecând  întro  continuă  strâmtorare 
financiară.  Situaţia  trebuia  clarificată ;  era  de  lipsă 
un  statut  în  regula  al  proprietăţii  bisericeşti.3 

Papa  nu  întârzie  să  se  folosească  de  instru¬ 
mentul  diplomatic  care  şi-l  creiase  la  Paris.  Trebuia 
găsită  o  soluţie  care,  menţinând  legea  din  1905 
despre  Asociaţiile  de  cult,  să  dea  acestor  Asociaţii, 
printro  interpretare  autentică,  un  caracter  potrivit 
cu  dreptul  bisericesc,  să  asigure  adecă  în  ele  auto¬ 
ritatea  Papei,  a  episcopului  şi  a  preotului.  Puterea 
supremă  să  nu  aparţină  în  ele,  ca  în  alte  asociaţii, 
adunării  generale,  membrilor  asociaţi,  ci  ierarhiei 
de  origine  divină.4  Articolul  4  al  legii  din  1905  se 

'  V.  Lama  193—197. 

*  V.  Lama  op  c.  59D. 

3  de  La  Briere  op.  c.  Vl-e  serie  285-  6. 

4  de  La  Briere  VT-e  p.  287 — 293.  Iezuitul  de  La  Briere  cerea  în 
Noemvrie  1920  o  abandonare  a  asociaţilor  de  cult  şi  o  organizare  a  cle¬ 
rului  în  sindicate  cari,  după  noua  lege  din  1920,  pot  fi  constituite  de  orice 
profesiune,  afară  de  funcţionarii  statului,  şi  pot  câştiga  averi  cu  titlul 
gratuit  sau  oneros.  Tot  clerul  unei  dieceze  s’ar  constitui  într’un  sindicat, 
iar  în  statute,  pe  cari  legea  nu  le  limitează  în  nici  un  fel,  s’ar  cere  supu¬ 
nerea  sub  episcop,  [op.  c.  312],  o  concepţie  exagerată  până  la  exclusivism 
faţă  de  laici. 

putea  lăsa  interpretat  în  acest  sens.  Articolul  res¬ 
pectiv  dispune  că  asociaţiunile  de  cult  de  cari  e  vorba 
trebue  să  se  conformeze  regulelov  de  organizaţie  gene¬ 
rală  a  cultului  al  cărui  exerciţiu  îşi  propun  să-l  asi¬ 
gure.  Chestiunea  era  să  se  stabilească  oficios  că 
prin  aceste  reguli  are  se  înţeleagă  în  primul  rând 
autoritatea  ierarhiei  în  asociaţiile  amintite.1 

Numai  în  cazul  acesta  Papa  putea  retrage  con¬ 
damnarea  Asociaţiilor  de  cult  de  cătră  Pius  X  şi 
permite  catolicilor  din  Franţa  constituirea  lor,  aşa 
cum  i  se  cerea.® 

(Va  urma]  Dr.  D.  STĂNILOAE. 


(9G) 


1  Idem  293,  v.  Lama  591. 

’  Nicolas  Fontaine,  Saint-Siege,  „Action  franţaise”  et  „catholiques.. 
integraux",  Paris  1928  p.  45. 

SF.  PA  VEL,  EROUL  SUFERINŢEI. 

„Cu  toată  întristarea  mea.  sunt  co¬ 
vârşit  de  bucurie",  (il  Cor.  Vil.  4). 

Săptămâna  patimilor!  Biserica  se  îmbracă  în 
haina  duioşiei.  Norii  tristeţei  se  arată  la  orizont. 
Plângeri  înăbuşite  ne  izbesc  urechea  din  depărtare : 
Incipit  lamentatio . . .  Săptămâna  de  jale  ne  aruncă 
umbra  în  faţă.  Gândurile  şi  simţemintele  noastre 
creştineşti  privind  înainte,  se  rotesc  în  jurul  celei 
mai  mari  suferinţe  care  a  fost  îndurată  vr’odată 
sub  soare.  Cea  mai  eroică  suferinţă,  care  a  fost  bi¬ 
ruită  cu  o  tărie  de  suflet  ne  mai  pomenită.  Suferinţa 
cea  mai  victorioasă  din  care  a  izvorât  toată  lumina, 
toată  binecuvântarea  şi  mântuirea  la  care  s’a  adăpat 
şi  se  va  adăpa  întreg  neamul  omenesc. 

Suferinţa  prin  care  ne-am  primit  iertarea  păca¬ 
telor,  intrarea  la  tronul  milei,  ne-am  primit,  cu  un  cu¬ 
vânt,  împăcarea :  a  lui  Dumnezeu  cu  omul,  a  omului 
cu  Dumnezeu,  cu  sine  însuşi,  cu  viaţa,  cu  durerea* 
chinurile  cele  mai  mişcătoare  cari  ating  şi  cele  mai 
fine  coarde  ale  sufletului  omenesc.  Passio  Domini 
noştri  Jesu  Christi,  —  patimile  Domnului  nostru  Isus 
Hristos. 

Patimile  Domnului !  Cine  le-a  înţeles  mai 
intens  şi  mai  profund,  cine  le- a  lămurit  mai  pla¬ 
stic  şi  mai  măiestrit  şi  cine  le-a  simţit  mai  enegic 
în  „eul“  său  şi  le-a  trăit  chiar,  decât  acela  „care 
s’a  lăudat  numai  în  crucea  Domnului11,  Apostolul 
Pavel  ? 

Ar  însemna  o  lacună  în  ciclul  nostru  despre 
Pavel,  dacă  nu  l-am  trata  în  săptămâna  patimilor 
şi  din  punctul  de  vedere  al  durerii,  ca  pe  un  mare 
erou  al  suferinţei. 

1.  Că  este  o  plăcere  să  trăieşti,  aceasta  o 
pot  crede  cei  mici,  la  joacă  şi  petreceri.  Aceasta  ar 
fi  cu  putinţă  să  o  spună  tinerii  în  lunile  de  miere, 
când  „ochiul  vede  cerul  deschis11.  Ar  putea-o  de¬ 
clama  poeţii  din  tagma  cărora  unul  ar  susţinea 
totuşi  că  adevărul  nu  e  de  partea  lor.  Insă  cei 
maturi,  cei  adânci,  cei  venerabili,  vor  mărturisi,  că 
trei  părţi  din  viaţa  omenească  sunt  o  tragedie.  A 
fi  om  însemnează  să  fi  purtător  de  sarcini.  Şi  cu 
cât  omul  este  mai  mare.  cu  atât  îi  este  crucea  mai 
grea.  Fulgerele  lovesc  cu  predilecţie  în  vârfurile 
înalte.  Dup ăcum  munţii  atrag  trăsnetele,  aşa  şi  oamenii 
mari  atrag  suferinţele.  In  privinţa  aceasta  este  o 
adevărată  tragedie  să  fi  om  mare.  Este  un  cuvânt 
absolut  just,  care  derivă  dintr’unul  foarte  modern,  că 
ierarhia  valorilor  omeneşti  se  fixează  după  măsura 
în  care  suferă  fieştecare. 

2.  Din  această  pricină,  Sfântul  Apostol  Pavel 
nu  sar  fi  numărat  între  bărbaţii  de  valoare  ai 
omenirei,  dacă  nu  şi-ar  fi  luat  din  suferinţă  partea 
leului. 

Suferinţele  lui  Pavel!  Unde  încep?  Unde  se 
sfârşesc  ?  A  urcat  treaptă  cu  treaptă  scala  sancta, 
întreaga  scară  sfântă.  I-ar  fi  fost  destul,  prea 
destul,  numai  cu  suferinţele  sale  pur  personale,  pe 
cari  i  le-a  cauzat  organismul  său  slăbuţ  şi  bolnăvi¬ 
cios  şi  pe  care  i  le-a  adăugat  „ghimpele  din  carne"  pe 
care  l-a  simţit  uneori  ca  şi  când  ar  fi  fost  lovit  de 
un  înger  al  satanei  cu  pumnii.  O  viaţă  întreagă  a 
fost  nevoit  să  îndure  aceste  suferinţe,  nefiind  o 
clipă  sigur  de  rezultat.  Vecinie  avea  în  faţa 
ochilor  săi  certitudinea  tristă:  incurabilitatea. 
Numai  ultima  suflare  mă  va  izbăvi  de  aceasta !  — 
Insă  eul  său  înalt  i-a  procurat  ceasuri  şi  situaţiuni 
şi  mai  dureroase.  Temperamentul  grav  şi  rebel  de 
care  era  stăpânit,  l-a  condamnat  a  sta  pururea  în 
plin  echipament  la  avant-post,  fără  armistiţiu.  Această 
vecinică  stare  de  asediu  i-a  produs  grele  deprimări 
sufleteşti:  „om  nenorocit  ce  sunt",  cu  fire  nenorocită! 
De  ce  altora  le  sunt  înlesnite  străduinţele  lor  mo- 

rale  printr’o  dispoziţiune  naturală  mai  norocoasă? 
El  a  suferit  în  sine-şi  prea  destul! 

3.  Insă  aceste  chinuri  erau  inofensive  faţă  de 
cele  cari  decurgeau  din  slujba  sa.  Jertfelnicia  în 
propovăduire  este  nota  fundamentală  a  suferinţei 
pauline.  Şi-ar  fi  putut  pune  ca  motto  al  vieţii  sale: 
„slujba  mea  este  crucea  mea",  dupăcum  a  făcut  mai 
târziu  un  mare  adorator  al  său.  [Sf.  Bernard). 

In  epistola  sa  a  doua  către  Corinteni  [XI,  24 
ss]  ne  dă  el  însuşi  un  prospect  sumar  al  suferin¬ 
ţelor  sale  din  propovăduire  şi  noi  am  face  bine  dacă 
ne-am  întreţinea  asupra  lor  măcar  în  linii  mari. 

El  a  gustat  flagelaţii  din  partea  oamenilor,  flage- 
laţii  cari  sunt  destinate  de  obiceiu  numai  fiilor  vitregi 
ai  omenirii  şi  cari  cer  jertfe  şi  vărsări  de  sânge: 
golătate  şi  frig,  —  foame,  spaima  cea  înfricoşată 
care  este  pusă  tocmai  în  fruntea  registrului  dure¬ 
rilor  sale  fizice;  a  răbdat  sete,  care  te  secătueşte 
în  noaptea  agoniei  şi  care  l-a  făcut  pe  „Leul  din 
seminţia  lui  Iuda",  să  stoarcă  ţipetul  de  durere  în 
cursul  înfricoşatelor  sale  chinuri:  „Mi-e  sete!" 

A  gustat  furia  elementelor  firii  —  şi  ar  fi  în¬ 
semnat  o  nenorocire  dacă  ar  fi  cedat!  De  trei 
ori  a  fost  în  furtuni  îngrozitoare  pe  mare.  Fur¬ 
tună  pe  mare!  Ce  idee  poate  avea  despre  aceasta 
locuitorul  din  ţările  interioare,  omul  de  pe  uscat! 
Când  se  pogoară  acest  tiran  despotic  pe  mare,  şi 
răscolindu-i  apele  până  în  adânc  înalţă  munţi  de  va¬ 
luri,  cari  năvălind  asupra  vr’unei  corăbii  —  mai  ales 
asupra  uneia  dintre  cele  de  atunci  —  o  înalţă  şi  o 
coboară  furios  clătinând-o  într’o  parte  şi’n  alta,  — 
atunci  ţi  se  pare  c’au  năvălit  toţi  demonii,  atunci 
chiar  şi  cei  mai  curajioşi  bărbaţi  îşi  pierd  curajul, 
atunci  şi  inima  cea  mai  bărbătească  bate  cu  putere, 
atunci  frica  paralizează  mădularele  şi  inimile,  şi 
omul  buimăcit,  fără  cumpăt,  cu  ochii  plini  de  grijă  îşi 
face  socoata  cu  viaţa...  De  trei  ori  a  gustat  furtuna! 

In  urma  unui  naufragiu,  Pa  vel  a  plutit  pe  „ma¬ 
rele  ocean  ucigaş",  o  zi  şi  o  noapte  pe  nişte  sfă- 
jâmituri  de  vas,  —  ţinându-se  de  ele  spasmodic,  — 

acoperit  mereu  de  valuri,  —  înfiorat  de  friguri  vio¬ 
lente,  —  chinuit  de  mii  de  spaime,  —  singur  singurel 
pe  marea  grea  şi  pustie,  —  nemărginire  sub  el, — 
nemărginire  deasupra  lui,  nemărginire  în  jurul  lui. 

—  „nicăiri  scăpare,  —  nicăiri  uscat  în  faţa  vijelioa¬ 
selor  lovituri",  —  singurătatea  cea  mai  înfricoşătoare, 
cea  mai  mortală,  singurătatea  singurătăţilor,  —  o  zi 
şi  o  noapte...  cine  o  poate  zugrăvi?  El  a  încercat 
răutăţile  elementelor  firii. 

Nu  acestea  i-au  fost  însă  nenorocirile  cele  mai. 
amare.  El  a  putut  constata  adevărul  din  vorba, 
contimporanilor  săi  păgâni:  homo,  hominis  lupus, 

—  omul  este  lupul  omului.  „Muritorul,  pentru  a-şi 
câştiga  cu  prisosinţă  cele  trebuincioase,  îşi  pune 
în  mişcare  armele  infame,  lovind  pe  semenul 
său  fără  încetare".  Oamenii  i-au  pregătit  fructul 
celor  mai  amare  suferinţe. 

Câte  înţepături  şi  câte  săgeţi  veninoase  ale  sus- 
picionării  nu  i-au  călăuzit !  A  fost  presupus  ca  fiind 
aţâţător  de  popor  [Fapte  XVI,  22],  el,  care  nu  ştia 
altceva  mai  sfânt,  decât  să  propovăduiască  pacea 
care  este  întru  Hristos;  ca  surpător  de  lege 
[Fapte  XVIII,  13  ss),  el  care  era  tuturor  de  toate, 
iudeului  iudeu  elinului  elin,  atât  cât  îi  permitea  con¬ 
ştiinţa;  ca  potrivnic  rânduielilor  Chesarului  [Fapte 
XVII,  7],  el  care  a  spus  fraza  „orice  suflet  sa 
se  supună  stăpânirilor  înalte,  căci  nu  este  stăpânire 
fără  numai  dela  Dumnezeu;"  ca  duşman  al  iudeilor 
[Fapte  XXI,  28],  el  care  mărturisia;  „Eu  aş  dori  să 
fiu  expulsat  departe  de  Hristos,  de  dragul  fraţilor 
mei".  I-au  zis  „ciumă"  [Fapte  XXIV,  5],  aceluia 
care  putea  zice  despre  sine:  „Eu  am  luptat  lupta 
cea  bună".  L-au  numit  „nebun"  [Fapte  XXVI,  24], 
pe  acela  cu  a  cărui  genialitate  nici  pe  departe 
nu  se  puteau  măsura  contrarii  săi.  Pe  el  omul 
cel  cu  sufletul  sensibil  care  simţea  totul  îndoit 
şi  întreit  de  greu.  Şi  acestea  i-ar  fi  putut  ajunge ! 
Duşmăniile  s’au  condensat  însă  în  acte  .de  bruta¬ 
litate  şi  violenţă.  De  repeţite  ori  au  trecut  aceste 
acte  numai  ca  atentate  din  cari  a  scăpat  cu  chiu. 

cu  vai  [Fapte  IX,  25;  XIII,  50;  XIV,  5;  XVII  13 
ss].  Odată  a  fost  bătut  cu  pietre  de  către  gloate, 
în  Listra,  şi  l-au  târât  afară  din  cetate  pe  pajişte 
gândind  că  a  murit  [Fapte  XIV,  19]. 

De  trei  ori  a  primit  pedeapsa  de  stat,  bătaia 
cu  vergile  [II  Cor.  XI,  25]. 

De  cinci  ori  a  suferit  din  partea  iudeilor  pe¬ 
deapsa  legală  de  39  vergi.  Flagelaţie!  Numai  ceice 
au  văzut  ne  pot  spune  ce  însemnează  aceasta ! 
Deja  după  a  cincea  lovitură  începe  să  crape  pielea 
şi  să  ţâşnească  sângele.  Şi  după  a  douăzecia,  a  de¬ 
venit  spinarea  o  massă  sfâşiată  şi  plină  de  sânge. 
Noi  posedăm  încă  instrucţiunile  date  gardienilor  si- 
nagogelor,  cari  aveau  să  execute  biciuirile  cu  toată 
forţa.  Departe  de  a  dispune  fiecare  culpabil  de 
atâta  putere  fizică,  ca  să  poată  suporta  cele  39 
lovituri  oficiale,  mulţi  mureau  în  mânile  gardienilor. 
De  aceea  se  făceau  rămăşaguri  pe  delicvenţi,  că  nu 
vor  suporta  decât  18  lovituri.  —  De  cinci  ori  bătut 
cu  vergi,  —  ce  bagaj  de  durere  şi  de  hulă  zace  aici! 

Pe  lângă  acestea  apoi,  numeroase  martirii,  vr’o 
şase  până  în  şapte  captivităţi:  în  Filipi,  în  Ierusalim, 
în  Cesarea,  în  Efes,  de  două  ori  la  Roma,  prima  a 
fost  de  doi  ani.  Numai  prima  captivitate  din  Roma 
i-a  fost  relativ  mai  uşoară.  încolo,  a  fost  socotit  şi 
tratat  ca  un  mare  criminal,  aruncat  în  lanţuri  şi’n 
câtuşi,  pus  sub  pază  severă. 

De  mai  multe  ori  captiv!  Izolat  de  orice  rapor¬ 
turi,  —  omul  care  asemenea  Stăpânului  spusese  că 
desfătarea  sa  este  a  fi  între  oameni.  Se  spune,  — 
şi  noi  o  aflăm  absolut  de  crezut  —  că  o  asemenea 
închisoare  este  captivitatea  captivităţilor.  Ea  produce 
o  deprimare  în  sufletul  delicvenţilor,  încât  chiar  şi 
cele  mai  crude  naturi  ţipă  şi  plâng  ca  copiii.... 

De  mai  multe  ori  captiv!  II  privează  pe  om  de 
libertatea  de  care  este  atât  de  mândru. 

De  mai  multe  ori  captiv !  Osândit  la  inactivitate 
—  omul  care  a  întrecut  în  plăcerea  de  a  munci  pe 
.toţi  tovarăşii  săi  şi  care  a  fost  atât  de  gelos  pentru 

cinstea  de  a  lucra  mai  mult  decât  ei  toti,  care  a 
simţit  ca  o  necesitate  internă  a  predica  Evanghelia. 
Ne  închipuim  noi  ce-au  însemnat  captivităţile  pentru  el  ? 

Experienţele  pe  cari  i-a  fost  dat  să  le  constate 
din  partea  „prietenilor  falşi",  au  fost  cu  un  grad 
şi  mai  amare;  falşitatea,  bănuielile,  intrigile  şi  ob¬ 
stacolele  din  sinul  comunităţilor...  Atunci  când  eşti 
piatră  de  sminteală  şi  ghimpe  în  ochi  numai  ace¬ 
lora  cari  stau  afară  de  tine  şi  nu  pricep  mai  mult 
graţie  înrădăcinării  prejudecăţilor  lor,  atunci  nu 
te  miri,  ci  storci  de  pe  buze  cuvintele  Mântui¬ 
torului:  „Doamne  iartă-le  lor!"  Când  însă  copiii  ace¬ 
leiaşi  case  se  calcă  energic  unul  pe  altul,  când  îţi 
întorc  spatele  aceia  pe  cari  îi  credeai  prietini  ve¬ 
rificaţi,  când  suntem  rău  înţeleşi  şi  necunoscuţi  de 
aceia  cu  cari  în  fond  împărtăşim  aceleaşi  idealuri 
şi  aceleaşi  scopuri,  când  ni  se  împotrivesc  pe  faţă 
sau  în  ascuns  aceia  din  partea  cărora  ne-am  permis 
a  aştepta  un  sprijin  şi  o  adeziune  din  tot  sufletul, 
când  ne  blestemă  aceia  pe  cari  noi  îi  binecuvântăm, 
când  suntem  înşelaţi  de  aceia  în  care  ne-am  pus 
toată  încrederea,  —  atunci  contrastul  ne  sfâşie  su¬ 
fletul  mai  mult  decât  o  săgeată,  atunci  parcă  ni  se 
clatină  şi  pământul  de  sub  picioare  şi  ne  vine  să 
strigăm  împreună  cu  protopărintele  suferinţei  [Iov] 
„Sufletul  meu  este  cuprins  de  amărăciunea  vieţii" 
(Iov  X,  1].  Pavel  a  gustat  şi  acest  fruct  al  suferin¬ 
ţelor  misionare. 

Dupăce  a  urcat  el  în  felul  acesta  treaptă  de 
treaptă  întreagă  scala  sanda,  scara  sfântă  a  sufe¬ 
rinţelor,  pe  fuscelul  cel  mai  de  sus  l-a  aşteptat  ine¬ 
vitabila  şi  nesurprinzătoarea  încheiere  a  şirului  pa¬ 
timilor,  ca  o  încoronare  a  drumului  crucii,  —  moartea 
de  martir  prin  mâna  călăului.  Privind  el  înapoi 
la  viaţa  sa,  ar  putea  zice  fără  piscul  exagerării 
[„Eu  port  pe  trupul  meu  ranele  Domnului  Isus" 
(Gal.  VI,  17].  Ei  poate  pune  o  lume  întreagă  sub 
stăpânire  cu  întrebarea :  Cine  a  suferit  mai  mult  de 
cât  mine?  Şi  o  lume  întreagă  îi  va  răspunde: 
„Adâncă,  ca  marea  este  suferinţa  ta!" 

4.  Insă  cum  s’a  încumetat  Pavel  cel  suferind 
să  se  expună  atâtor  dureri?  Mii  dintre  ceilalţi 
dacă  ar  fi  fost  în  locul  lui,  sar  fi  făcut  mici,  s’ar  fi 
ghemuit  şi  ar  fi  părăsit  câmpul  de  luptă.  El  a  ţinut 
însă  piept  ca  şi  cedrii  Libanului  în  furtună.  Şi  dacă 
totuşi  l-au  acoperit  uneori  valurile  suferinţei,  tot¬ 
deauna  s’a  ridicat  peste  ele  la  suprafaţă.  Şi  dacă 
l-au  apăsat  când-va  întâmplările  din  viaţă,  nu  l-au 
strivit  însă  nici  odată.  Ce  am  spus?  Nu  l-au  strivit? 

In  toiul  focului  durerilor  sale  înalţă  imn  care 
îi  luminează  suferinţa  cu  lumină  de  fulger  şi  care 
este  ascultat  asemenea  cântecelor  care  vin  din 
mitul  lebedei  cu  pieptul  rănit:  „cu  toată  întristarea 
mea,  sunt  covârşit  de  bucurie"  ţii  Cor.  VII,  4].  El 
a  salutat  durerea  ca  pe  un  prieten  iubit  şi  a  îm¬ 
brăţişat-o.  Cum  sa  ridicat  el  singur  la  această  plă¬ 
cere  de-a  suferi  şi  la  această  beatitudine  în  sufe¬ 
rinţă?  Pe  calea  unei  neobişnuite  filozofii  a  durerii, 
a  unei  profunde  şi  unice  mistici  a  suferinţei. 

Patimile  sale  sunt  pentru  el,  patimile  Iui  Hristos ; 
prin  ele  s’a  făcut  părtaş  patimilor  mântuirii,  mlădiţa 
din  lemnul  crucii  Mântuitorului  [II  Cor.  I,  5;  Filipeni 
III  10,  Colos.  I,  24].  Pavel  sufere  ca  mădular  al  tru¬ 
pului  lui  Hristos,  şi  de  aceea  este  şi  el  părtaş  la 
ceeace  a  moştenit  şi  moşteneşte  El.  Din  ranele  lui 
Hristos  soarbe  el  puterea  de  a  suferi.  In  felul  acesta 
i  se  schimbă  jugul  greu,  în  sarcină  uşoară.  Cu  Hristos  I 

Suferinţa  este  pentru  apostol  o  putere  morală 
şi  pedagogică  nepreţuită,  este  un  bun.  Este  chezăşia 
scumpă  a  părinteştei  graţii  dumnezeeşti  [Evr.  XII, 
5  ss].  Un  instrument  al  mântuirii  şi  al  sfinţeniei. 
[Evr.  XII,  10).  Un  prilej  de  încercare  a  puterii  de 
muncă  şi  jertfă.  „Noi  ne  lăudăm  în  suferinţe,  bine 
ştiind  că  suferinţa  căşunează  răbdare,  şi  răbdarea 
încercare,  şi  încercarea  nădejde,  iar  nădejdea  nu 
dă  de  ruşine"  [Rom.  V,  3  ss].  In  această  filozofie 
a  durerii  zace  misterul  puterii  sale  de  suferinţă  şi 
de  înălţare.  Prin  ea  a  devenit  erou  al  suferinţei  şi 
măiestru  al  acesteia,  pentru  care  pricină  noi  îl  admirăm. 

5.  Noi  vom  lucra  numai  în  interesul  nostru 

alergând  la  şcoala  marelui  mistic  al  durerii  şi  a 
dascălului  suferinţei,  Pa  vel  Omul  modern  este 
doară  —  fapt  pentru  care  să  nu  ne  lăsăm  nici  o 
clipă  pradă  iluziilor,  —  mai  încercat  de  suferinţe 
şi  mai  înconjurat  de  rele,  decât  omul  zilelor  trecute. 
Noi  suntem  în  măsură  mai  mare  tovarăşi  de  sufe¬ 
rinţă  ai  lui  Pavel  de  cum  erau  strămoşii  noştri. 
Aceasta  o  avem  din  nenorocire  a  o  mulţumi  şi  cul- 
turei  noastre.  Cultura  îşi  înmulţeşte  pretenţiunile  în 
raport  cu  bunurile  pe  cari  le  posedăm,  în  raport  cu 
plăcerile  şi  cu  trebuinţele  pe  cari  le  avem.  Sporeşte 
în  masă  dorinţa  şi  delicateţa;  cu  ele  însă  şi  suscep¬ 
tibilitatea  şi  sensibilitatea  în  durere.  Ceeace  ne  dă  cu 
o  mână,  ne  ia  cu  cealaltă.  Din  această  pricină  timpul 
nostru  stă  sub  o  grea  apăsare  de  dureri.  Cu  urcarea 
şi  intensificarea  suferinţei  merge  mână  în  mână 
oboseala  şi  saturaţia,  iocmai  aşa  după  cum  ridicân- 
du-se  o  cumpănă  dela  cântar,  produce  coborârea  ce¬ 
leilalte.  De  aceea,  doar,  în  zilele  noastre  se  observă 
în  urma  mecanismului  modern,  o  pagubă  considerabilă 
în  forţa  de  încordare  sufletească  şi  în  resortul  psihic, 
iar  puterea  de  a  suferi  slăbeşte.  De  aici  trista 
observaţiune,  că  veacul  nostru  de  înaltă  cultură  este 
veacul  unui  pesimism  extins. 

5.  Tocmai  din  pricina  aceasta  sufletului  modem 
îi  revine  datoria  de  a  căuta  o  contemplare  a  suferinţei, 
care  te  ţine  drept  în  furtunile  vieţii.  Aceasta  ne  va 
fi  de  folos  cum  nu  i-a  fost  unui  al  doilea  Pavel. 

In  concepţia  paulină  suferinţa  apare  nu  ca 
piedecă,  ci  ca  o  forţă,  nu  ca  un  rău  ci  ca  un  bun.  In 
filozofia  durerii  pauline,  suferinţa  timpului  este  un 
far  pentru  luminarea  oamenilor.  Durerea  şi  grija 
este  un  chirurg  care  ne  face  operaţia  de  cataractă, 
deschide  ochiul  pentru  bunurile  nepieritoare,  pentru 
lumina  veciniciei.  „Numai  în  nopţile  întunecoase 
luceşte  pompos  măreţia  stelelor11. 

In  concepţia  paulină  suferinţa  este  un  proces 
de  convalescenţă  internă,  o  procedură  de  mântuire. 
Produce  acelaş  efect  ca  şi  un  medicament  puternic. 
II  cuprinde  pe  om  ca  focul  şi  arde  orice  metal 

murdar  şi  brutal  din  el.  Periissem,  nisi  periissem 
—  mărturisea  odată  un  mare  adorator  ai  lui  Pavel, 
Fer.  Augustin  —  Eu  aş  fi  pierit  dacă  nu  m’aş  fi  dat 
pieirii.  M’aş  fi  cufundat  în  ruşine  şi  murdărie,  dacă 
nu  m’aş  fi  cufundat  în  durere. 

In  lumina  paulină  a  filozofiei  durerii,  suferinţa 
este  un  educator  pentru  întărirea  sufletului.  Toate  ener- 
giile  sunt  rezultatul  unei  lupte  şi  încordări  şi  vor  purta 
botezul  durerii.  N’a  existat  nici  odată  un  suflet  mare 
fără  durere.  „Nu  soarele,  ci  furtuna  te  ridică  în  sus“. 

Din  punct  de  vedere  paulin,  suferinţa  este  un 
sculptor  şi  un  pictor  iscusit.  Ea  ştie  imprima  celor 
ce  o  poartă  trăsăturile  unei  nobleţe  şi  ale  unei 
vrăji  specifice.  Frumos  este  omul  când  străluceşte 
în  nevinovăţie.  Mai  frumos  în  rugăciune  fierbinte. 
Şi  mai  frumos  în  cruce  şi  durere.  Se  revarsă  din 
el  ceva  atât  de  atrăgător  şi  folositor.  „In  suferinţe 
îngerul  păşeşte  în  calea  omului  “.  Şi  dacă  n’ai  văzut 
frumseţea.  în  momentele  suferinţei,  n’ai  văzut 
frumseţe  nici  odată“.  Pavel  n’ar  fi  omul  amabil, 
care  este,  dacă  n’ar  fi  marele  erou  al  suferinţei. 
Durerea  nu  te  face  numai  amabil,  ci  şi  plin  de  iu¬ 
bire.  Durerea  nu  pricinuieşte  descurajarea  inimei, 
ci  te  face  cu  inimă  largă.  Nu  desparte,  ci  leagă. 
Chinul  din  pieptul  nostru  ne  formează  şi  ne  mobi¬ 
lează  puterea  pe  simţire.  Te  face  maleabil,  sen¬ 
sibil,  inteligent  şi  te  separă  de  griji  streine.  Du¬ 
rerea  chiamă  dragostea  serviabilă.  Ceice  au  expe¬ 
rimentat  durerea  în  cadrele  dragostei  proprii,  aceia 
au  toate  calităţile  şi  inclinaţiunile  spre  mântuire  şi 
salvare.  Cei  mai  bogaţi  în  dureri  sunt  aceia  cari  au 
inimă  mai  bogată. 

Dacă  am  înlătura  durerea  din  lume,  mii  de 
porniri  bune  ar  rămânea  părăginite  în  oameni. 
Viaţa  noastră  imaginară  şi  sensitivă,  simţemintele 
noastre,  puterea  morală  şi  voinţa,  ar  ajunge  la  un 
punct  de  îngheţ.  Totul  îşi  lapădă  haina  comună  şi 
ordinară  şi  năzuiesc  a  ne  închide  în  fiinţe  delicate 
şi  curate.  In  cele  din  urmă,  tocmai  pîedecile  şi  po¬ 
ticnirile  sunt  acele  cari  ne  fac  să  ne  mişcăm  în 

viată.  In  cele  din  urmă,  forţele  negative  sunt  acele 
cari  lasă  viaţa  noastră  să  se  afirme,  totuşi  numai 
strunele  puternic  încordate  produc  melodii  frumoase. 
In  definitiv,  tragediile  sunt  acelea  cari  ne  lasă  să 
trăim  comedii.  In  sfârşit  tocmai  simţemintele  de  du¬ 
rere  ne  fac  cu  putinţă  a  simţi  adevărata  bucurie, 
înlăturând  durerea  dela  noi,  am  îndepărtat  cu  ea 
toate  bucuriile  noastre. 

Dacă  privim  durerea  în  lumina  vederilor  pau- 
!ine,  atunci  el  ne  apare  prieten.  Atunci  vom  fi  înar¬ 
maţi  ca  şi  el,  cu  un  curaj  de  oţel.  Atunci  vom  putea 
să  ne  înălţăm  ca  el  şi  mii  de  inşi  cu  el,  la  bucuria 
suferinţei,  şi  să  ne  lăudăm  în  crucea  Domnului  şi 
poate  să  fim  în  stare  a  ne  ridica  chiar  şi  până  la 
mărturisirea  sa:  „Sunt  covârşit  de  bucurie  în  mij¬ 
locul  întristării". 

De  bună  seamă  însă  că  ceeace  îndulceşte  pa¬ 
harul  suferinţei  mai  lesne  şi  mai  sigur,  ceeace  pre¬ 
schimbă  plânsul  în  bucurie,  este  şi  va  rămânea 
după  tipicul  paulin  ridicarea  privirii  la  dumnezeescul 
erou  al  suferinţei,  este  pătrunderea  cu  credinţa  în 
sanctuarul  patimilor  şi  morţii  lui  Hristos,  pe  care 
ni-1  aduce  Biserica  în  aceste  zile  în  faţa  ochilor  no¬ 
ştri  sufleteşti  şi  care  a  dus  cu  sine  pe  cruce  toate 
păcatele  lumii  cu  o  măreţie  ne  mai  văzută.  Prin 
înălţarea  privirii  la  El,  se  stinge  toată  frica  şi  laşi¬ 
tatea,  şi  înfloreşte  floarea  minunată  a  spiritului  de 
jertfă  şi  a  eroismului.  In  şcoala  crucii  a  devenit 
Pavel  erou  al  suferinţei,  vestit  în  lumea  întreagă. 

Voim  să  călcăm  pe  urmele  lui  Pavel  totdeauna: 
dar  mai  ales  acum  în  timpul  sfintelor  patimi.  Ave 
crux,  spes  unica!  Slăvită  să  fii  tu  cruce  sfântă,  tu 
care  eşti  singura  noastră  nădejde !  Golgota  este  ade¬ 
vărata  mântuire  a  lumii.  Iubirea  crucii  este  cheia 
succesului  în  suferinţă.  „Toate  necazurile,  tot  plânsul 
are  un  sfârşit,  atunci  când  îndrăznim  a  purta  crucea 
cu  Domnul". 

(După  Anton  Worlitscheck;  Paulus  und  die  moderne  SeeleJ. 

N.  BELEA. 


DUMNEZEU  ÎN  NATURA. 

IV.  PRIN  CELULĂ,  LA  DUMNEZEU. 

Oamenii  învăţaţi,  cari  şi-au  istovit  sârguinţa  cer¬ 
cetătoare  în  studierea  naturii,  după  amănunţite  ob¬ 
servaţii  la  microscop,  asupra  construcţiunilor  minu¬ 
nate  din  lumea  plantelor  au  ajuns  la  convingerea 
că  toate  plantele,  toate  frunzele,  toate  florile,  toate 
rădăcinile  şi  toate  fructele  lor  „sunţ  alcătuite  dintr’un 
singur  element,  celula  vegetală".  Acest  săcuşor  mi¬ 
croscopic  şi  rareori  milimetric,  este  câte  odată  cărnos 
—  ca  în  căpşună,  piersică,  caisă,  prună,  —  sau  în¬ 
desat  —  ca  în  sâmburele  de  piersecă  şi  migdală,  — 
sau  alb  —  când  celula  e  plină  cu  aer  —  ca  la  crin 
şi  toate  florile  albe,  —  sau  colorat  —  la  florile  co¬ 
lorate,  —  şi  verde  —  în  frunze  şi  iarbă,  fiindcă  în 
sucul  necolorat  al  celulei,  înoată  nenumărate  gră¬ 
unţe  de  clorofil.  „Celula,  numai  celula  şi  iarăşi  ce¬ 
lula:  ea  este  cărămida  din  care  Dumnezeu  a  con¬ 
struit  plantele,  dela  ciupercă  până  Ia  palmier,  dela 
trandafir  până  la  Lnuşchi  şi  alge  marine,  dela  cartof 
până  la  strugure", 1 

Celula  trăeşte  neştiută  de  mulţime,  în  nervurile 
delicate  ale  unei  frunze,  ca  şi  în  lobul  singur  al  unei 
frunze  de  vişin,  ca  şi  frunza  compusă  de  castan 
sau  de  salcâm. 

Celula  construeşte  frunza  cărnoasă  a  plantelor  ce 
trebue  să  trăească  în  pământuri  sau  ţinuturi  uscate 

Prin  celule  se  îndeplinesc  funcţiile  frunzei :  tran¬ 
spiraţia,  respiraţia  şi  asimilaţia. 

Transpiraţia,  adecă  evaporarea  apei  trimisă  de 
rădăcină  în  frunze,  sau  liberarea  apei  sub  formă 

de  vapori  în  aer. 

— ■ —  .  /{'>)  ^ 

1  Bettex.  op.  citat.  7  '  A 


151 


REVISTA  TEOLOGICĂ 


Respiraţia,  adecă  absorbirea  oxigenului  din  at¬ 
mosferă  şi  darea  afară  a  acidului  carbonic,  sau  un 
schimb  de  gaze  între  aer  şi  organismul  plantei. 

Asimilaţia,  procurarea  hranei  care  ajută  des- 
voltarea,  creşterea  şi  rodirea.  Funcţia  aceasta  nu 
se  poate  îndeplini  însă  decât  prin  ajutorul  clorofilei 
din  plante.  Şi  clorofila  nu  se  produce  în  plante, 
decât  prin  acţiunea  luminei.  De  aceea  plantele  care 
trăesc  la  umbră,  nu  mai  ajung  să  înflorească,  fiindcă 
nu  au  hrana  suficientă. 

Cine  a  construit  celula? 

Cine  i-a  fixat  locul  şi  aranjamentul  şi  funcţiile 
în  corpul  plantei? 

Cine  a  stabilit  raporturi  aşa  de  intime  între  cre¬ 
şterea  plantelor  şi  lumina  zilei? 

Ne  răspunde  scriitorul  Petrow:  „Viaţa  lumii 
merge  după  legile  Făcătorului",  fiindcă  „legile  — 
spune  G.  Hilbert  —  ne  arată  existenţa  unui  legiuitor". 

Legiuitorul  care  are  legi  pentru  plante  şi  flori, 
are  legi  şi  pentru  toate  creaturile.  Deci  Dumnezeu 
are  legi  şi  pentru  om.  De  aceia  scriitorul  Petrow 
spune  că :  „Viaţa  omului  trebue  să  răspundă  voinţei 
lui  Dumnezeu". 

Veniţi  dar  să  descoperim  legile  pe  care  Dum¬ 
nezeu  le-a  rânduit  celor  două  sute  mii  de  specii 
vegetale. 

„Veniţi  şi  vedeţi  lucrurile  lui  Dumnezeu;  mi¬ 
nunat  este  El  în  făpturile  Sale"  [Psalm  66,  5]. 

Toate  cele  de  pe  pământ  i  se  fac  ca  un  veş¬ 
mânt  [Iov  38,  V  19]  şi-l  îmbracă  într’o  podoabă  unică 
şi  nesfârşită  frumuseţă. 

Folosesc  versurile  preotului  Claudiu  Petro  viei 
din  Fălticeni,  pentruca  să  închei  capitolul  acesta: 

„Veniţi,  căci  pe  alee  de  portocali  şi  mirt, 

Se  văd  şi-acuma  paşii  sandalelor  lui  Hrist. 

Veniţi,  căci  în  adâncul  grădinilor  ş’acum, 

I-aceeaş  veche  pace  şi  acelaş  sfânt  parfum 
'Vă  aşteptăm  şiragul  vostru  de  ’nchinători, 

Pe  drumurile  noastre,  pe-aleele  cu  fiori. 

Ş’am  agăţat  la  poarta  sfintelor  amintiri, 

Ghirlande  împletite  din  crini  şi  trandafiri". 

Da.  Grădinile  cu  plantaţiile  lor,  pomii  cu  par¬ 
fumul  florilor  lor,  arborii  cu  aerul  lor  ozonat,  ier¬ 
burile  cu  construcţia  lor  minunată,  toate,  absolut 
toate  trebue  să  amintească  omului  de  Dumnezeu. 

Paiul  de  grâu  poartă  nisip  în  trupul  lui.  Dacă 
n’ar  avea  cimentul  acela  în  pereţi,  el  ar  cădea  la 
pământ  biruit  de  greutatea  spicului.  Ba  în  regiunile 
tropicale,  unde  spicul  ajunge  la  mărimi  necunoscute 
la  noi,  paiul  unor  gramminee,  scapără  sub  lovirile 
amnarului. 

Cum?  Şi  nisipul  este  pus  de  Dumnezeu  la  o 
slujbă  aşa  de  aleasă! 

Dar  de  ce  paiul  grâului  este  gol?  şi  de  ce  din 
distanţă  în  distanţă  are  noduri? 

Un  paiu  plin  ar  fi  fost  trântit  de  vânt  la  pământ. 
Un  paiu  gol  fără  noduri,  n’ar  fi  putut  purta  greu¬ 
tatea  boabelor.  Nodurile  sporesc  tăria  paiului.  Ce 
dumnezeească  înţelepciune! 

N  avem  dară  şi  datoria  şi  dreptul  să  descoperim 
frumuseţile  Domnului  în  lumea  plantelor? 

„Natura  —  zicea  Baudelaire  —  este  un  templu 
printre  stâlpii  vii  ai  căruia,  se  aud  uneori  cuvinte 
nelămurite;  omul  trece  prin  această  pădure  de  sim¬ 
boluri,  care  îl  privesc  cu  ochi  familiari". 

Natura  are  viersul  ei  tainic,  prin  care  vorbeşte 
şi  surzilor : 

„Iubesc  un  copac,  mai  mult  decât  un  om“,  zicea 
Beethoven.  „ Atotputernicule !  In  pădure  mă  simt  fe¬ 
ricit,  căci  fiecare  copac  vorbeşte  prin  Tine.  Dum¬ 
nezeule,  ce  măreţie!  In  aceste  păduri  pe  colnice 
este  linişte,  liniştea  trebuitoare,  să-Ţi  slujesc  Ţie“. 

Acuma  înţelegem  de  ce  pe  vremea  împăratului 
bizantin  Monomachos  [sec.  XI]  arabii  luau  în  râs 
ştiinţa  grecilor,  pertrucă  nu  cunoşteau  natura. 

Un  arab  fanfaron  intrând  în  relaţii  cu  cei  din 
imperiu,  spune  că  „n’a  găsit  nici  cel  puţin  catâri,  ci 
de-adreptul  măgari,  căci  cei  mai  mulţi  nu  cunosc 
nici  pe  jumătate  natura,  nici  ce  e  mai  presus  de 
de  dânsa. 1 

1  N.  Bănescu,  „Chipuri  şi  scene  din  Bizanţ'",  p.  126. 

Credinţa  nu  este  numai  o  pulsaţie  din  lăuntrul 
omului  pentru  lumea  din  afară,  ci  este  şi  o  atentă 
de  recepţie  a  lucrurilor  lui  Dumnezeu,  prin  care  se 
vădeşte  puterea  lui  creatoare,  iscusinţa  lui  nemăr¬ 
ginită,  variaţia  formelor  creaţiunii  Sale,  potrivirea 
creaţiunii  pentru  împrejurări  speciale  şi  altele. 

V.  DUMNEZEU  ÎN  LUMEA  PLANTELOR. 

Cel  mai  mare  naturalist  al  Indiei  actuale,  învă¬ 
ţatul  lagadis-Chandra  Bose,  a  făcut  la  Paris,  o  sa¬ 
vantă  expunere  asupra  descoperirilor  sale. 

Sovbona,  cetatea  solemnă  a  ştiinţei,  a  ascultat 
cu  admiraţie  expunerea  marelui  naturalist. 

El  a  dovedit  că  nu  numai  animalele  au  sistem 
nervos,  ci  şi  plantele.  Gingaşa  sensitivă  europeană 
—  din  specia  mimozei  asiatice,  —  care  se  închide 
la  cea  mai  mică  atingere,  nu  execută  o  mişcare  me¬ 
canică,  ci  urmează  poruncilor  sistemului  ei  nervos, 
care  este  o  reţea  complectă,  răspândită  în  trupul 
plantei.  Dar  ceeace  se  pare  mai  curios,  pentru 
cunoştinţele  noastre  de  până  acum,  este  că  „impre- 
sionabilitatea  acestui  sistem  nervos,  este  de  40-ori 
mai  mare,  decât  a  sistemului  nervos  al  omului11. 

Cu  această  ocazie  Bose  a  explicat  mecanismul 
„foarte  simplu",  prin  care  foaia  plantei,  „se  întoarce 
către  soare".  Pentru  această  descoperire,  a  avut 
nevoie  de  o  serie  întreagă  de  instrumente  „foarte 
sensibile  şi  extrem  de  fine",  lucru  care  pe  noi  nu 
ne  interesează. 

Noi,  ne  minunăm  împreună  cu  savanţii  Sorbonei 
şi  exclamăm  împreună  cu  Iov:  „Invaţă-ne,  natură, 
ce  I-am  putea  spune  Domnului,  căci  nu  putem  rosti 
nimic  în  neştiinţa  noastră"  [Iov  37,  v.  19]. 

Şi  într’adevăr. 

Dela  chiparosul  numit  sandal,  cu  sucul  parfumat, 
care  mirezmueşte  pădurile  parfumate  ale  Indiei  şi 
până  la  pomul  care  dă  ceară  din  Japonia; 

Dela  pomul  care  dă  fructe  folosite  ca  săpun  de 

locuitorii  Americei  de  sud  şi  până  la  pomul  cu  sucul 
gras  din  care  Chinezii  fac  luminări; 

Dela  pomii  care  dau  lapte  şi  unt  în  Africa  şi 
până  la  andromeda  din  regiunile  polare,  care  îndură 
gerul  sub  40  grade  păstrându  şi  verdeaţa  sub  zăpadă 
şi  slujind  tâmplarilor  la  facerea  pomilor  artificiali; 

Dela  buruiana  făcătoare  de  minuni  numită  lucu 
tate,  care  întinereşte  elefanţii  şi  papagalii  îmbătrâniţi 
ai  Indiei  şi  până  la  arborele  de  pâne  din  insula  Hawai 
[Sandwich]  care  ajunge  la  18  m.  înălţime; 

Dela  rotungioara  din  Banat,  care-şi  mişcă  frun¬ 
zele  spre  soare  aşa  ca  limbul  lor  să  vie  perpen¬ 
dicular  pe  razele  soarelui  şi  până  la  mimosă,  cea 
mai  simţitoare  plantă  din  ţările  calde; 

Dela  nufărul  alb  cu  frunza  sucită  sub  apă,  ca 
să  se  poată  ridica  la  faţa  apei  mai  uşor  şi  cu  frunza 
lat  desfăcută  la  faţa  apei  pentru  plutire  şi  până  la 
iarba  broaştelor,  care,  neputând  fi  fecundată  de 
albine,  îşi  leapădă  spre  toamnă,  în  malul  apei  mu¬ 
gurii  formaţi  anume  la  capătul  ramurilor  subţiri  plini 
cu  rezervă  de  hrană,  ca  să-şi  asigure  neamul  şi 
care  muguri  cum  simt  boarea  primăverii  din  ţesutul 
lor  prin  voia  Domnului  se  umplu  cu  aer  devin  bu- 
retoşi,  uşori  şi  încet-incet  se  ridică  la  faţa  apei  şi-şi 
încep  viaţa;1 

Dela  ferigile  a  căror  sămânţă  o  ridică  vântul 
de  pe  partea  dedesupt  a  frunzelor  şi  o  aşază  pe 
pietrii  umede  ca  să  vegeteze  şi  până  la  unele  plante 
alpine  care  nu  pot  fi  înmulţite  având  o  viaţă  scurtă ; 

Dela  păpădia  cu  frunza  în  sus  la  umbră  şi  la 
desime  şi  cu  frunza  pe  pământ  la  soare  şi  la  ră- 
rime  [unde  trebue  să-şi  ţie  răcoare  la  rădăcini]  şi 
până  la  săgeata  apelor  care,  nefiind  sigură  pe  se¬ 
minţe  mai  are  pentru  înmulţire  şi  nişte  tubercule  cu 
amidon,  din  care  poate  eşi  planta  nouă; 

Dela  planta  care  tuşeşte  când  se  aşează  praful 
pe  frunzele  ei,  şi-l  aruncă  printr’o  uşoară  explozie 
datorită  frunzei  umflate,  şi  până  la  arborele  numit 

1  I.  Simionescu,  „Plante  de  Baltă". 

Haematoxilon  din  Brazilia,  cu  lemnul  colorat  în  roş, 
din  care  se  scoate  băcanul  de  înroşit  ouăle  de  Paşti; 

Dela  jepii  munţilor,  care,  din  cauza  frigului  de 
pe  înălţimi  şi-au  înghemuit  ramele  răsucite  în  spre 
pământ,  unde  e  mai  multă  căldură,  şi  până  la  fru¬ 
moasa  lalea  pe  care  au  adus-o  turcii  în  Europa  şi 
care,  trăind  prin  ţinuturi  secetoase,  unde  nu  plouă 
luni  de  zile  pe  an,  a  trebuit  —  îndată  după  înflo¬ 
rire  —  să-şi  lapede  frunzele  aeriene  şi  să  rămâie 
numai  cu  ceapa  de  sub  pământ,  pe  care  n’o  pot  usca 
şi  distruge  căldurile; 

Dela  chiparoşii  de  baltă  cu  vârsta  de  şase  mii  de 
ani,  şi  până  la  muşchii  munţilor,  care  rabdă  la  frig 
şi  ger  şi  rămân  verzi  trăind  mai  mulţi  ani; 

Dela  mugurii  care  apar  la  subsuoara  frunzelor 
înainte  de  căderea  lor,  [azilari]  şi  la  capătul  cren¬ 
guţelor  [terminali]  şi  până  la  Diatomeele  plutitoare 
şi  fosforescente  din  mările  calde,  unele  verzi,  altele 
roşii,  altele  cafenii  şi  altele  albastre; 

Dela  mulţimea  celor  cinci  mii  de  specii  de 
orhidee  care-şi  trăesc  viaţa  pe  trupul  arborilor  tro¬ 
picali,  bucurându-se  de  lumina  soarelui  ca  vanilia 
sau  de  răcoarea  locurilor  umbroase  şi  până  la  alga 
brună  numită  Sargassum,  care  dă  acest  nume  unei 
întregi  regiuni  din  Atlantic  —  marea  de  Sargass  — 
algă  care  se  menţine  la  faţa  apei  prin  numeroase 
beşicuţe  numite  „plutitori"  ca  sâmburile  de  cireşe 
de  mari,  pline  de  aer  şi  aşezate  pe  crenguţele  plantei. 

Ce  varianţe  de  forme !  Ce  întrebuinţeri  alese !  Ce 
alcătuiri  necunoscute!  Ce  pilde  vii  de  supremă  în¬ 
ţelepciune  şi  de  înaltă  ocrotire  pentru  om! 

Inzadar  se  împietreşte  inima  necredinciosului 
şi-şi  închide  ochii  în  faţa  puzderiei  de  forme  şi  de 
culori  în  natură! 

Dumnezeu,  care  poate  turna  nisip  şi  piatră  în 
trupul  firului  de  grâu,  poate  să  facă  praf  şi  inima 
cea  mai  împetrită.  „El  poate  să  smerească  pe  cei 
ce  umblă  cu  mândrie"  [Dan.  4,  37]. 

Om  înfumurat!  Cât  de  puţin  loc  laşi  tu  în  inima 
ta  sălăşluirii  lui  Dumnezeu! 

După  cum  în  lumea  plantelor  un  buchet  din  ele 
face  bucurie  Ziditorului,  tot  asemenea  şi  între  oameni,, 
cuvintele,  mişcările,  privirile  şi  gândurile  noastre, 
trebue  să  fie  nişte  flori  frumoase,  menite  să  facă 
bucurie  lui  Dumnezeu.  „Mintea  cea  mai  strălucită, 
geniul  cel  mai  mare,  puterea  cea  mai  de  ne ’nfrânt, 
dacă  nu  se  găsesc  sub  călăuzirea  de-a  dreptul  a 
lui  Dumnezeu,  nu  sunt  decât  unelte  în  mâna  lui 
Satana,  îndeplinind  planurile  lui  negre". 

Tu,  cetitorule,  eşti  o  unealtă  a  lui  Dumnezeu* 
sau  o  unealtă  a  Satanei? 


Pr.  A.  C.  COSMA. 


DOUÂ  manuscrise. 

I. 

Manuscrisul  de  care  mă  ocup,' se  ridică  deasupra  obişnuitelor 
manuscrise,  pentrucă  este  un  manuscris  voevodal.  Acest  prea 
frumos  codice  este  un  dar,  pe  care  Voevodul  muntean  Matei 
Basarab  în  veacul  al  17-lea  l-a  făcut  Patriarhiei  din  Constanti- 
nopol. 

Manuscrisul  începe  cu  cuvintele:  „Viaţa  Sfântului  Evan¬ 
ghelist  Ioan...“  şi  termină  cu  „şi  toate  câte  au  făcut  şi  câte-au 
învăţat”.  Limba  manuscrisului  este  cea  greacă. 

Se  compune  din  42  de  coaie  de  hârtie  (nu  piele),  fiecare 
coală  din  8  foi,  ceeace  face  în  total  336  de  foi.  La  început 
sunt  patru  foi  nescrise,  iar  Ia  sfârşitul  codicelui  trei. 

Conţine  pericopele  evangheliilor  de  peste  an. 

Codicele  este  scris  fără  excepţie  cu  literă  mică.  In  text 
întâlnim  prescurtări  şi  eliziuni.  Cerneala  întrebuinţată  e  neagră  ; 
excepţie  fac  primele  patru  biografii  ale  evangheliştilor,  scrise  în 
argint;  asemenea  a  doua  serie  de  biografii,  apoi  note  şi  îndru¬ 
mări  liturgice.  Cea  mai  mare  parte  a  literilor  începătoare  ale 
pericopelor  sunt  scrise  în  aur. 

Cronologia  codicelui  indicată  în  însemnarea  copistului  este 
7142  dela  facerea  lumii,  ceeace  dela  Hristos  face  1644  ani. 

In  manuscris  se  află  mai  multe  imagini.  Prima  este  cea 
a  Voevodului  Matei  Basarab;  a  doua,  cea  a  Doamnei  Elena. 
Ambele  frumos  lucrate  în  culori  vii  şi  variate.  Alături  de  por¬ 
tretul  lui  Matei  Basarab  figurează  inscripţia:  „Io  Ioan  Matei 
Basarab  Voivodă.  Ale  tale  dintru  ale  tale,  ţie  îţi  aducem  Hri- 
stoase  împărate". 

Alături  de  portretul  Doamnei  Elena  se  scrie  numai :  „Prea 
cuvioasa  Doamna  Elena".  Urmează  icoana  evanghelistului  Ioan 
cu  inscripţia:  „Sfântul  Ioan  Teologul".  La  începutul  coalei  a 
Vil-a  se  află  i.’oana  evanghelistului  Matei;  la  coala  a  XV-a 
icoana  evanghelistului  Luca,  iar  la  coala  a  XXVI-a  icoana  evan¬ 
ghelistului  Marcu.  La  sfârşitul  evangheliei  după  Marcu  se  gă¬ 
seşte  o  reprezentare  alegorica  a  celor  12  luni  ale  anului  bise¬ 
ricesc. 

La  începutul  fiecărei  evanghelii  se  află  titluri  mari,  lu¬ 
crate  în  culori  cu  o  măestrie  deosebită.  Tot  aşa  sunt  lucrate 
şi  literile  mari  începătoare  ale  pericopelor. 

La  stânga  portretului  lui  Matei  Basarab  în  litere  de  argint 
se  află  o  notă  istorică,  în  care  ni  se  dau  oarecari  informaţiuni 
şi  se  indică  cronologia. 

Nota  este  aceasta:  „Chipul  preac.uviosului  şi  prealumina¬ 
tului  Stăpân,  Domnului  Io  loan  Matei  Basarab  Voevodă  al  în- 
tregei  Ungrovlahii.  Carele  s’a  sculat  Stăpânitor  şi  Domn  al  Un- 
grovlahiei,  patriei  sale;  cu  ajutorul  întregului  popor,  clericilor 
şi  al  monahilor,  boerilor  şi  al  mai  marilor  ostăşeşti,  în  anul 
7149— 1632. 1  Iar  această  sfântă  evanghelie  s’a  scris  cu  îndemnul 
şi  cheltuiala  sa;  prin  mâna  lui  Antim  ieromonahul  din  Ioanina 
în  anul  7142 — 1634,  iar  cititorii  rugaţi-vă“  (pentru  ei). 

Altă  însemnare  istorică  nu  există,  doar  pe  cele  două  table 
metalice  ale  cărţii,  la  examinarea  cărora  trec  acum. 

Scoarţele  acestea  sunt  din  plăci  de  metal  dintr’un  aliaj  de 
bronz  şi  argint  aurit.  Tabla  primă,  cea  dela  începutul  manuscri¬ 
sului,  are  în  centru  imaginea  răstignirii  lui  Hristos  în  bazo-relief ; 
în  cele  patru  colţuri  ale  crucii  sunt  cele  patru  animale  simboli¬ 
zând  pe  cei  patru  evanghelişti.  De-a  dreapta  şi  de-a  stânga  sus 
sunt  portretele  celor  doi  împăraţi  profeţi,  David  şi  Solomon,  iar 
jos  la  picioarele  crucii  Născătoarea  de  Dumnezeu  şi  evanghe¬ 
listul  loan.  Pe  marginea  tablei  sunt  busturile  celor  24  de  profeţi. 

Tabla  a  doua,  cea  dela  sfârşitul  codicelui,  are  în  centru 
imaginea  coborârii  victorioase  în  iad  a  Mântuitorului  Hristos, 
iar  pe  margini  reprezentarea  celor  doisprezece  apostoli. 

Şi  ce  este  mai  important  şi  mai  interesant  din  punct  de 
vedere  românesc,  urmează  acum,  anume:  pe  marginile  de  sus 
şi  de  jos  ale  celor  două  table  se  află  inscripţiuni.  In  susul  primei 
table  se  zice:  „Această  sfântă  evanghelie  făcutuoam  creştinul"  ; 
în  josul  ei:  „şi  luminatul  Matei  Basarab  Voievoda". 

Pe  tabla  dela  sfârşit  sus :  „şi  Doamna  Elena  la  sfânta  pa¬ 
triarhie  dela  Ţarigrad",  iar  în  partea  de  jos:  „ca  să  le  fie  po- 
meană  veaci.  1-0.  ke.  Bleatul  7153  (1645)  M.  E.“.  Inscripţia  de 
mai  sus  este  în  limba  română,  bine  înţeles  cu  caractere  cirile. 
La  sfârşitul  inscripţiei  cele  două  litere  M.  E.,  socotesc  că  sunt 
literile  iniţiale  ale  maestrului  care  a  lucrat  cu  adevărată  artă 
cele  două  table  ale  codicelui.  Atât  învelişul,  cât  şi  manuscrisul 
se  află  în  stare  bună. 

Cât  priveşte  deosebirea  de  dată,  cea  din  nota  copistului 
7142  şi  cea  de  pe  copertă  7153,  însemnează  că  coperta  a  fost 
lucrată  ulterior. 

In  fine  tragem  concluzia  că  acest  codice,  deşi  scris  în  limba 
elină,  a  fost  lucrat  în  ţara  românească,  la  îndemnul  şi  cu  chel¬ 
tuiala  lui  Matei  Basarab.  Din  inscripţia  românească  de  pe  co¬ 
pertă  se  vede  clar  că  domnul  ţării  româneşti  a  pregătit  cu  atâta 

1  [Am  avea  aici  un  indiciu  despre  data  urcării  pe  tron  a  lui  Matei 
Basarab], 

belşug  de  podoabă  acest  Evangheliar,  pentru  a-1  cinsti  patriar¬ 
hiei  din  Constantinopol.  Dela  Constantinopol  codicele  a  ajuns,, 
nu  se  ştie  cum,  în  mănăstirea  din  Bulgaria :  Vaţcovo,  odinioară 
grecească.  Către  anul  1908,  în  urma  persecuţiei  pornite  de  Bul¬ 
gari  împotriva  grecilor,  aceştia  refugiindu-se  în  Grecia  şi-au 
luat  cu  sine  şi  cărţile  sfinte,  între  care  şi  acest  manuscris. 

In  anul  1920  codicele  nostru  e  cinstit  din  partea  Statului 
grecesc  Muzeului  Bizantin  din  Atena,  unde  se  păstrează  şi  acum, 
purtând  Nr.  1401. 

II. 

„RÂNDUIALA  dumnezeeştii  Liturghii,  fără  de  diacon". 
Acesta  e  titlul  manuscrisului  cu  litere  cirile  care  se  află  în  bi¬ 
blioteca  profesorală  a  Academiei  teologice  „Andreiane"  din 
Sibiu,  purtând  Nrul  139. 

Manuscrisul  este  bine  păstrat;  nu  lipseşte  nimic  din  el;, 
este  îmbrăcat  în  piele  şi  filele  de  hârtie  sunt  numerotate  dela 
1 — 110.  Manuscrisul  conţine  112  file,  dar  cele  din  urmă  două 
nu  sunt  numerotate. 

Scrisul  este  rudimentar;  copistul  s’a  folosit  de  cerneala 
neagră  şi  roşie. 

La  urmă  de  tot  citim:  1732  Octomvrie  3.  Iereul  Ştefan, 

Manuscrisul  cuprinde :  Proscomidia,  Liturghia  Sf.  Ioan  Gură 
de  aur.  Liturghia  Sf.  Vasile  cel  Mare,  Rânduiala  Vecerniei,  Rân- 
duiala  Litiei,  Rânduiala  Utreniei,  Otpusturile  Praznicelor,  Bine¬ 
cuvântarea  colivei  şi  Ecteniile  morţilor. 

Cât  priveşte  limba,  nu  prezintă  particularităţi  vrednice  de 
remarcat ;  ea  este  identică  aproape  cu  a  Iiturghierelor  noastre 
tipărite  în  Ardeal. 

Data  exactă  a  manuscriptului  o  confirmă  o  notă  care  în¬ 
cepe  la  pagina  30  şi  se  continuă  cu  câte  un  singur  rând  în 
josul  fiecărei  pagini  până  la  pagina  45.  Nota  aceasta,  tot  cu 
litere  cirile  este  următoarea:  „Mesiţa  (luna)  Mai  24  de  zile,  s’au 
cumpărat  această  sfântă  liturgie;  anume  Tripoi  —  Vese, —  pentru 
sufletul  lui  şi  Tripoi  Gligor  şi  Tripoi  Lazăr  şi  Tripoi  Vese  şi 
Iliana  pentru  sufletele  sale  şi  pentru  sufletele  celor  morţi,  să  se 
pomenească  la  toată  liturgia  acară  ce  popă  va  fi  şi  o  au  pusă 
în  Fiinciu  la  Beserecă  în  veacu;  iară  ce  preot  se  va  afla  să  o 
vânză,  au  să  o  schimbe  pre  alta  au  să  o  dea  pentru  altă  treaba, 
să  fie  afurisit  de  318  părinţi  sfinţi,  ce  au  făcută  afurisanie  pe 
Arie  necredinciosul  şi  cela  om  ce  o  va  fura  din  beserecă  din 
Fiinciu  au  din  (cler)  au  mirean,  să  fie  blăstămat  de  câtă  rugă 
se  face  dintru  această  sfântă  liturgie;  şi  s'âu  cumpărat  din 
Hildu 1  dela  Popa  Ştefan  (dintru)  patru  florinţi  împărăteşti;  şi. 

1  După  explicarea  I.  P,  C.  Sale  Arhim.  Dr.  E..  R  Roşea,  această  , 
comună  poartă  azi  numele  de  Fildu. 

am  lost  eu  popă  Marian,  din  Micuşul  de  moşie  şi  fiind  eu  popă 
rin  Fiinciu,  m’am  dus  şi  cu  Tripoi  Gligor  de  am  cumpărat  Dom- 
nialui. 

Scris’am  eu  popa  Marian  din  Fiinciu  1735“. 

Nota  aceasta  e  clară  şi  ne  indică  cu  preciziune  originea 
manuscrisului  precum  şi  destinaţia  lui. 

Popa  Ştefan  din  Hildu  este  Iereui  Ştefan  "semnat  la  sfâr¬ 
âitul  manuscriptului,  deci  copistul,  şi  precum  se  vede  din  notă 
şi  vânzătorul. 

Cât  priveşte  comunele  amintite  în  note:  Hildu,  Fiinciu, 
ele  aparţin  astăzi  eparhiei  Clujului  şi  sunt  situate  aproape  de 
Huedin. 

—  Cum  a  ajuns,  Liturgierul  acesta  manuscris,  dela  bise¬ 
rica  din  Fiinciu,  în  posesiunea  bibliotecii  profesorale  a  Acade¬ 
miei  dela  Sibiu,  nu  se  ştie. 

Prin  vârsta  sa  de  200  ani,  manuscrisul  are  valoarea  lui, 
mai  ales  că  la  Academia  Română  nu  este  consemnat  între  manu¬ 
scrise,  deci  era  necunoscut  până  acum.  Asemenea  nu  există  Ia 
Academie  nici  un  alt  liturghier  asemănător  acestuia. 

Preotul  Gh.  SECAŞ. 


(se) 

Diaconul  Haralambie  Rovenţa :  ESENŢA  ŞI  ROLUL  CRE¬ 
DINŢEI  IN  TEOLOGIE.  Bucureşti,  Tip.  Cărţilor  Bisericeşti  1932. 
Pagini  33,  preţul  20  Lei. 

„Teologia  Biblică"  este  o  disciplină  nouă  în  domeniul  stu¬ 
diilor  teologice.  Ea  a  lost  la  început  o  ştiinţă  raţionalistă,  por¬ 
nită  în  contra  teologiei.  Anume,  încercând  să  scoată  la  iveală 
contrazicerile  din  cuprinsul  Sfintei  Scripturi,  raţionaliştii  au  pro¬ 
vocat  pe  teologi  la  un  „contra-atac".  Din  răspunsurile  teologilor 
la  atacurile  raţionaliştilor  s’a  născut  această  ştiinţă  tinără,  —  şi 
mai  tinără  pentru  noi,  —  care  nu-i  altceva  decât  o  sinteză  a 
doctrinei  creştine  din  Biblie. 

Un  fruct  al  unei  astfel  de  preocupări  este  şi  lucrarea,, 
pe  care  o  prezentăm  cititorilor  sub  titlul  unei  bucurătoare  nou¬ 
tăţi  în  literatura  noastră  teologică.  Ea  constitue  o  problemă  din 
suma  problemelor  cari  fac  obiectul  Teologiei  Biblice.  A  fost 
prelegerea  de  deschidere  a  cursurilor  Facultăţii  de  Teologie  din 
Bucureşti  ţinută  la  9  Nov.  1931,  autorul  ei  fiind  profesor  la 
această  facultate  şi  redactor  al  revistei  „Tinerimea  Creştină".. 

Cuprinsul  lucrării,  pe  care-1  cităm  după  autor,  este  urmă¬ 
torul:  1.  Teologia  ca  ştiinţă  a  credinţei  (pagina  3),  2.  Credinţa 
în  Noul  Testament  (p.  5),  3.  Elementele  şi  natura  credinţei  Ele¬ 
mentul  raţional  (p.  9),  Concepţia  protestantă  despre  credinţă  şi 
combaterea  ei  (p.  11),  Simţirea  şi  voinţa  în  actul  credinţei  (p. 
14),  Conţinutul  şi  definiţia  credinţei  (p.  15),  Credinţa  ca  dar  su¬ 
pranatural  (p.  17),  Libertatea  omului  în  actul  credinţei  (p.  19), 
4.  Credinţa  în  faţa  raţiunii  şi  ştiinţei,  Rolul  raţiunii  (p.  20),  Gra¬ 
niţele  cunoaşterii  empirice  (p.  21),  împărăţia  credinţei  (p.  22). 
Ajutorul  raţiunii  în  cunoaşterea  lui  Dumnezeu  (p.  24),  Există 
conflict  între  raţiune  şi  credinţă  ?  (p.  25),  Ce  nu-i  şi  ce  este  ra¬ 
ţionalism  în  materie  de  credinţă  (p.  27),  Antiteza  între  oo>/  ta 
falsă  şi  credinţă  (p.  28),  Credinţa  ca  temeiu  pentru  morală  (p. 
31),  Concluzia  (p.  32 — 33)  rezumă  expunerea  şi  încheie  prin 
cuvintele:  „Fără  credinţă  nu-i  adevărată  cunoaştere  şi  nici  mo¬ 
rală  absolută.  Fără  Mântuitorul  n’avem  Ia  cine  ne  duce  ca  să 
ne  dea  sensul  vieţii.  Teologia  întemeiată  pe  credinţă  ne  poate 
învăţa  şi  una  şi  alta". 

Importanţa  subiectului  ales,  frumseţea  expunerii  clare  şi 
bogăţia  materialului  redat  în  cuvinte  concentrate,  Jac.  din  aceasta-. 

conferenţă  o  instructivă,  convingătoare  şi  reconfortantă  lectură. 
Rareori  sufletul  şi  creerul  poate  fi  satisfăcut  mai  mulţumitor, 
ca  prin  o  carte  care  conţine  pagini  pline  de  har  şi  adevăr.  Mai 
ales  când  e  vorba  de  credinţă,  de  metasofia  vieţii,  curn  frumos 
o  numeşte  P.  C.  păr.  Rovenţa.  De  aceea  am  şi  menţionat 
această  carte  a  P.  C.  Sale.  O  înregistrăm  cu  sinceră  bucurie 
ca  o  noutate  de  librărie,  care  coincide  şi  cu  o  noutate  de 
ştiinţa  şi  studiu  de  primă  necesitate  şi  utilitate  pentru  predică, 
dar  o  însoţim  şi  de  dorinţa  vie  de-a  o  avea  complectată  cu 
posibilă  urgenţă  de  acelaş  autor,  prin  totalitatea  problemelor 
cari  alcătuesc  o  Teologie  Biblică  a  Noului  Testament. 

Pr.  II.  N.  FELEA. 


Pr.  Gh .  F.  Ciauşanu,  MONOGENISMUL  BIBLIC.  Studiu 
dogmatic-apoiogetic,  (teză  de  doctorat).  Craiova.  Scrisul  Româ¬ 
nesc  1931.  Pag.  89. 

Problema  originii  omului  a  preocupat  mult  de  tot  cuge¬ 
tarea  umană.  Aproape  fiecare  om  de  ştiinţă  a  căutat  să-şi  re¬ 
zolve  într’un  fel  oarecare  această  problemă.  Răspunsurile  la 
această  întrebare  au  fost  atât  de  numeroase,  încât  în  jurul  acestui 
subiect  s’a  format,  Ia  alte  popoare,  o  întreagă  literatură.  Cum 
în  teologia  noastră  literatura  de  felul  acesta  este  săracă,  apa¬ 
riţia  studiului  cu  titlul  de  mai  sus,  datorit  preotului-profesor  Gh. 
F.  Ciauşanu,  este  binevenită.  In  ea  autorul  dovedeşte  izvorârea 
întregei  omeniri  din  prima  păreche  de  oameni,  creată  de  Dum¬ 
nezeu.  Din  sfânta  Scriptură  se  scot  următoarele  argumente 
pentru  a  susţinea  unitatea  neamului  omenesc: 

1.  Facere  II,  5:  înainte  de  Adam  nu  era  om  spre  a  lucra 
pământul. 

2.  Facere  II,  20:  înainte  de  crearea  Evei  Adam  nu  avea 
ajutor  asemenea  lui. 

3.  Facere  II,  20:  Adam  a  dat  femeii  sale  numele  Eva 
(cea  vie),  pentrucă  ea  era  mama  celor  vii. 

4.  Luca  III,  28:  Luca  făcând  genealogia  Mântuitorului, 
după  firea  sa  omenească,  urcă  până  la  Adam. 

5.  Fapte  XVII,  26:  Sf.  Pavel  zice:  „Domnul  a  făcut  să 
se  nască  întreg  neamul  omenesc  din  unul  singur"  etc.  Constat 
însă,  că  titlul  capitolului  II:  „Doctrina  creştină  despre  unitatea 
neamului  omenesc",  sub  care  sunt  grupate  argumentele  de  mai 
sus,  este  prea  îngust.  Prea  îngust  fiindcă  partea  cea  mai  mare 
din  materialul  grupat  sub  II,  iese  din  cadrul  titlului-  Pe  deo¬ 
parte  cele  4  citate  din  dumnezeescul  Pavel:  Rom.  VII,  14,  16, 
19,  20  sunt  un  surplus,  ele  nearuncând  decât  lumină  tangen¬ 
ţială  asupra  subiectului  tratat ;  pe  de  altă  parte  excursia  în  li¬ 
teratura  greacă  şi  romană,  cu  exemple  frumoase  din  Plinius, 

Catullus,  Cicero,  Seneca,  Ovidius,  Diogen-Laertiu,  care  nu  face 
parte  din  dogma  creştină  despre  unitatea  neamului  omenesc,  nu 
poate  avea  loc  aici  decât  cu  condiţia  modificării  titlului.  In  loc 
de:  „Dogma  creştină  despre"...,  ar  trebui  să  fie:  „Dogma  cre¬ 
ştină  şi  păgână  despre". . .  Se  poate  că  expresia  „păgână",  care 
figura  în  manuscris  a  fost  trecută  cu  vederea  din  partea  cule¬ 
gătorilor  tipografi,  sau  că  autorul  ocupându-se  timp  îndelungat 
de  acest  subiect  a  strâns  material  imens  pe  care  pentru  a-1  face 
accesibil,  publicului  cititor,  l-a  ataşat  acestui  capitol,  deşi  tex¬ 
tele  din  autorii  păgâni  nu  au  legătură  directă  cu  natura  subiec¬ 
tului  tratat  în  studiul  de  care  ne  ocupăm.  Nepotrivită  este  dea- 
semenea  intercalarea  fericitului  Augustin  între  scriitorii  păgâni. 
Dela  pag.  8 — 11  autorul  combate  cu  deplin  succes  pe  preada- 
miţi  (susţinătorii  părerii  eronate,  cumcă  înainte  de  Aclam  au  fost 
şi  alţi  oameni  pe  pământ).  Aici  aflăm  părerea  Sfântului  Vasile 
cel  Mare  pe  care  autorul,  nu  ştiu  de  ce,  o  scoate  din  Macarie. 
Abateri  de  felul  acesta  mai  întâlnim:  pe  fericitul  Augustim  îl 
cunoaşte  din  Schanz,  pe  Agassiz  îl  citează  din  Weitz  prin  in¬ 
termediul  lui  Sergiu.  Apa  ia  izvor  este  limpede  şi  curată  şi 
numai  dacă  drumul  într’acolo  ne  este  închis,  avem  voe  a  re¬ 
curge  la  material  din  izvoare  de  mâna  a  doua  şi  a  treia. 

Autorul  combate  apoi  pe  Poligeniştii  (Coadamiţii),  cari 
susţin  câ  fiecare  rasă  de  oameni  coboară  dintr’o  familie  deo¬ 
sebită,  iar  pentru  a  dovedi  ramificarea  limbilor  dintr’o  limbă 
primară,  limbă  mamă,  aduce  exemple  hotărâtoare  din  domeniul 
filologiei.  Exemplul  cu  lupul  (din  limba  indo-germană)  e  o 
bună  dovadă : 

vrikas  în  limba  sanscrită,  vilkas  în  limba  lituană,  vluku  în 
limba  slavonă,  în  limba  greacă,  vulfs  în  limba  gotică, 

wolf  în  limba  germană,  loup  în  limba  franceză,  lupus  în  limba 
latină  etc. 

Astfel  dovedeşte  cu  necesitate  existenţa  unei  limbi  co¬ 
mune  pe  care  a  avut-o  la  început  primul  nucleu  al  societăţii 
omeneşti.  Nici  argumentul  cu  diferitele  rase  nu  vorbeşte  în  fa¬ 
vorul  Poligenismului.  Că  există  o  singură  specie  umană,  autorul 
are  temeiuri  de  ordin  religios  artistic  etc.  Iar  pentru  a  deosebi 
pe  om  de  animal  autorul  aduce  temeiuri  psihice  (râsul,  surâsul 
şi  sinuciderea  sunt  numai  ale  omului),  fizice  (slăbiciunea  fizică 
faţă  de  animal)  etc. 

Fără  îndoială,  partea  argumentată  prin  folklor  căruia  i  se 
ataşează  capitolul:  „Simbolismul  numerelor"  [pag.  38— 69)  con- 
stitue  miezul  opului.  Din  această  parte,  interesantă,  se  vede 
bine  că  autorul  este  un  adânc  cunoscător  al  datinelor  populare. 
Folklorui  universal  îl  pune  cu  mult  folos  în  serviciul  problemei. 
Conţinutul  acestor  capitole  este  mult  prea  bogat  decât  ca  să 
mai  insistăm  asupra  amănuntelor ;  de  aceea  îndrumăm  pe  cititori 
spre  acele  pagini. 

Această  monografie  dogmatic  apologetică  este  un  auxiiiar 
biblic  care  se  citeşte  uşor.  Lucrarea  de  fată,  în  care  chestiunile 
sunt  comprimate  la  strictul  necesar,  constitue  o  lectură  agreabilă. 

Prof.  NICOLAE  NEAGA. 

* 

Gala  Galaction:  „PAPUCII  LUI  MAHMUD",  roman.  Pă¬ 
rintele  Gala  Galaction  a  scris  o  nouă  carte,  un  nou  roman: 
„Papucii  lui  Mahmud".  Publicul  cetitor  abia  a  prins  de  veste  şi 
s’a  grăbit  să-l  cumpere.  Critica  a  luat  în  primire  opera  cea  nouă 
cu  un  frumos  mănunchiu  de  aprecieri  judicioase  şi  cu  un  vădit 
entuziasm.  Revistele  literare,  revistele  cu  caracter  religios,  şi 
ziarele  —  aproape  toate  —  au  salutat  cu  bucurie,  prin  câte  un 
articol,  ieşirea  păr.  Gala  Galaction  pe  scena  literară  cu  un  nou 
roman. 

Romanul  prezintă  viaţa  de  zbucium  intern  a  unui  meseriaş, 
Savu  Pantofaru.  Acesta  fiind  turmentat  omoară  pe  un  biet  pri¬ 
zonier  turc,  Mahmud.  Deşi  îl  rostogoleşte  într’un  loc  mai  dosit, 
totuşi  îi  rămân  —  decedatului  —  papucii  la  iveală.  Aceşti  pa¬ 
puci  sunt  semnul  extern  care  îi  rememorează  lui  Savu  toată 
grozăvia  actului  său  criminal.  Aici  începe  să  se  toarcă  firul  ro¬ 
manului.  Din  acest  moment  conştiinţa  pantofarului  se  înviforează. 
Remuşcările  abundă  în  planul  vieţii  sale  sufleteşti.  încolţit  de 
fiori  îşi  vinde  totul,  lichidează  înteprinderea  şi  potrivit  canonului 
dat  de  duhovnicul  Silvestru,  Savu  Pantofaru  pleacă  din  sat  în 
sat.  In  împilări,  în  huiduieli,  în  bătăi,  prin  praf  şi  ploi,  desculţ 
şi  zdrenţuros,  el  lucrează  mereu  încălţăminte  pe  seama  sără¬ 
cimii.  —  Sau  după  expresia  autorului:  „umblă  pe  drumurile  lui 
Cain,  dar  cu  faptele  lui  Abel“. 

împrejurările  îl  fac  prieten  cu  Ibrahim.  Amândoi  se  deter¬ 
mină  la  un  drum  în  ţara  turcului  Mahmud,  unde  Savu  îşi  pusese 
în  gând  să  afle  familia  răposatului  pe  care  să  o  servească  toată 
viaţa.  Odată  ajunşi  în  aceste  regiuni  este  natural  ca  firul  roma¬ 
nului  să  se  sfârşească.  Şi  nu  se  rupe.  Se  sfârşeşte  într’adevăr. 
Savu  Pantofaru  şi-a  ispăşit  crima,  împlinind  şi  canonul.  împăcat 
cu  sine,  în  atmosfera  unei  linişte  divine,  împăcat  cu  Dumnezeu 
şi  deslegat  de  un  preot,  Savu  moare.  Pacea  şi  înfrăţirea  se 
sălăşluesc  deplin  între  cei  doi :  Savu  şi  Mahmud.  Turcul  doarme 
pe  veci  în  mormântul  părinţilor  creştini  ai  primului,  iar  creştinul 
doarme,  iarăşi  pe  veci,  în  pământul  lui  Mahmud. 

Aceasta  este  foarte  pe  scurt  conţinutul  romanului.  Cu  spri¬ 
jinul  unui  stil  fermecător,  într’o  formă  atrăgătoare,  păr.  Gala 
Galaction  ţese  cu  artă  aceleaşi  idei  de  înaltă  umanizare  pe  cari 
le  manifestă  şi  în  operele  anterioare.  „Papucii  lui  Mahmud*  se 
prezintă  drept  cea  mai  impresionantă  predică  în  susţinerea  do¬ 
cumentată  a  ideilor  de  înfrăţire  generală.  Prezentul  roman  este 
>  o  continuare  naturală  a  „Roxanei"  —  mai  ales  a  acestui  roman. 

Autorul  se  prezintă  tot  mai  evident  în  ipostasa  unui  tenace  şi. 
convins  militant  în  slujba  ideilor  de  mesianism  universal. 

Dar  această  operă  poate  ti  considerată  şi  ca  un  carnet 
zilnic  în  care  autorul,  înserează  pas  cu  pas,  frământările  de  con¬ 
ştiinţă  ale  omului  căzut  în  păcatul  lui  Cain.  Se  schiţează  cu 
dibăcie  un  proces  de  conştiinţă  trează. 

O  foarte  strictă  gradaţie  psihologică  facilitează  posibilitatea 
de  a  desluşi  până  în  cele  mai  mici  amănunte  toate  nuanţele 
fine  sub  unghiul  cărora  se  intensifică  o  stare  sufletească.  Toate 
aceste  note  fac  din  romanul  cel  nou  o  carte  bine  închegată  şi 
din  autor  un  real  cunoscător  de  suflete,  un  duhovnic  desăvârşit. 

Tendinţa  directă  şi  stăruitoare  de  a  moraliza  cu  orice  preţ, 
poate  să  nu  ducă  la  efectul  scontat.  Moralizarea  căutată  indirect, 
influenţează  adesea  mai  mult. 

„Papucii  lui  Mahmud"  este  cartea  care  cucereşte  prin 
poezia  sa,  înfrăţeşte  prin  conţinut  şi  oferă  pagini  de  adevărată 
recreaţie  duhovnicească.  O  CĂLUGĂR. 


CRONICA. 

EXTERNA 


„ECCLESIA  DELENDA  EST".  Iată  urletul  fanatic  al  bolşe¬ 
vicilor  porniţi  cu  îndârjire  împotriva  Bisericii  lui  Hristos. 

Profesorul  Dr.  N.  Glubokowsky  din  Petersburg  (astăzi  re¬ 
fugiat  în  Sofia)  într’o  carte  eşită  in  limba  germană :  „Das  Not- 
buch  der  russischen  Christenheit “  în  conlucrare  cu  mai  mulţi 
autori,  are  o  conferenţă,  în  care  se  ocupă  de  Biserica  ortodoxă, 
rusească  sub  stăpânirea  tiranică  a  bolşevicilor  din  1917 — 1930. 

In  linii  generale,  descrie  cu  accente  pline  de  amărăciune,, 
tragedia  trăită  şi  petrecută  în  sânul  bisericii  dreptmăritoare  de 
pe  pământul  rusesc.  Rând  pe  rând  se  arată  cum  a  început  per¬ 
secuţia,  cum  s’a  desfăşurat  propaganda  antireligioasă,  reiigiunea 
fiind  prezentată  ca  un  venin  pentru  popor;  cum  conducătorii 
bisericii  au  fost  martirizaţi  şi  locaşurile  de  închinare  necinstite 
şi  distruse. 

Astfel  au  căzut  pradă  fiind,  ucişi  31  de  episcopi,  1600  de  - 
preoţi  şi  vre-o  7000  de  călugări.  In  închisoare  zac :  48  de  epis¬ 
copi,  3700  de  preoţi  şi  8000  de  călugări  şi  călugăriţe.  —  In. 
concluzie  iată  ce  spune  emigratul  rus:. 

Situaţia  actuală,  a.  Bisericii  ruseşti  este  extrem  de  gravă ; . 
este  o  biserică  răstignită  în  adevăratul,  înţeles  al  cuvântului. 
Toţi  conducătorii  Bisericii,  sunt  nimiciţi  rând  pe  rând  şi  alţii  cari 
să  le  urmeze  şi  să-i  înlocuiască  nu  există.  Chestiunea  succe¬ 
siunii  preoţeşti  se  pune  cu  toată  gravitatea,  căci  în  Rusia  este 
împiedecată  orice  tendinţă  de  a-ţi  forma  şi  cultiva  credinţa,  cu. 
atat  mai  vârtos  nu  se  poate  realiza  nici  un  fel  de  cultură  teo¬ 
logică.  Printre  legile  cele  dintâi  de  nimicire  a  Bisericii,  a  fost 
şi  legea  interzicerii  învăţământului  religios  teologic  şi  a  desfiin¬ 
ţării  tuturor  şcoalelor  şi  facultăţilor  de  teologie.  Aceleaşi  pier¬ 
deri  lovesc  şi  învăţământul  particular,  contravenienţii  fiind  pe¬ 
depsiţi  cu  închisoare. 

Uneltirile  bolşevice  s’âu  dovedit  şi  mai  satanice;,  pentru  a. 
face  zadarnică  orice  instrucţie  în  acest  sens,  au  nimicit  toate 
cărţile  bisericeşti  şi  cu  conţinut  religios,  interzicând  retipărirea 
lor.  Deja  de  prin  1920,.  credincioşii  s’au  întors  la  obiceiul  din; 
vremuri  bătrâne,  copiind  Psaltiri  şi  Evanghelii. 

Pe  de  altă  parte  se  dă  o  cât  mai  largă  răspândire — până 
şi  prin  porumbi  purtători  de  scrisori  —  oricărei  producţiuni , 

.  ateiste  şt  pornografice.  Munţi  de  astfel  de  producţiuni  apar  mereu 
.şi  sunt  răspândite  în  popor  fiind  oferite  gratuit.  Pretutin- 
denea  se  întemeiază  institute  speciale  pentru  combaterea  cre¬ 
ştinismului  şi  pentru  aşa  zisa  luminare  a  poporului,  unde  se  pun 
teme  ca  acestea:  „De  ce  nu  trebuie  să  credem  în  Dumnezeu  !“ 
sau  „Dumnezeu  o  invenţie  a  bisericii  pentru  a  amăgi  po- 
i  porul"  etc. 

Apoi  elevilor  în  şcoalele  de  stat  prima  învăţătură  ce  li  se 
dă  este  aceea  de  a  scoate  din  minţile  lor  orice  credinţă  reli¬ 
gioasă.  Odată  cu  moartea  generaţiunii  vechi  (cea  dinaintea  râs- 
boiului),  pe  terenul  culturii  religioase  nu  va  rămânea  decât  o 
pustiire  tristă;  unde  mai  înainte  a  fost  o  educaţie  creştină 
astăzi  se  întinde  un  diavolism  întrupat,  care  va  da  naştere 
cu  siguranţă  la  o  armată  îngrozitoare  de  copii  înstrăinaţi  şi 
sălbatici.  De  pe  acum  ei  se  constituiesc  în  bande  de  propa¬ 
gandă  ateistă,  pe  unde  trec  pustiesc  totul  şi  pretutindenea  duc 
:  germenele  decadenţei  morale  în  popor.  Aceştia  sunt  cei  dintâi 
şi  cei  mai  activi  combatanţi  religioşi  înşiruiţi  pe  frontul  anti¬ 
creştin,  liberi  de  orice  supraveghere  şi  descărcaţi  de  orice  răs¬ 
pundere.  O  furtună  îngrozitoare  se  ridică  astfel  la  orizonturi, 
după  trecerea  căreia  să  nu  mai  existe  pe  pământul  bolşevic 
nici  Dumnezeu,  nici  credinţă,  nici  religie,  nici  moralitate,  Se 
aşteaptă  întoarcerea  stărilor  primitive  când  oamenii  erau  cu  chip 
de  maimuţă  şi  raporturile  dintre  ei  cu  desăvârşire  animalice. 

Astfel  nu  există  în  Biserica  ortodoxă  rusească  sub  teroarea 
bolşevică  decât  moarte  şi  sânge.;  întunerec  şi  groază,  urlete  şi 
scrâşnirea  dinţilor ! 

Şi,  adaugă  autorul  rus,  această  imensă  cruce  pe  care  este 
ţintuită  Biserica  rusească  de  atâţia  ani,  devine  şi  mai  chinui¬ 
toare  prin  faptul  indiferenţei  cu  care  celelalte  popoare  creştine 
asistă  la  această  ne  mai  pomenită  schingiuire.  —  Dar  plin  de 
resemnare  prof.  Glubokowsky  închee :  Istoria  şi  credinţa  noastră 
ne  învaţă,  că  sângele  martirilor  este  sămânţa  creştinismului 
în  toată  lumea.  Aşa  cred  deci  cu  putere,  că  Biserica  noastră, 
scăldata  în  valul  de  sânge  ăl  mărturisitorilor  ei  nenumăraţi,  va 
învia,  spre  binele  şi  mântuirea  întregei  omeniri  —  starea  ei  ac¬ 
tuală  însă  este  aşa  de  tristă,  aşa  de  îngrozitoare  şi  de  critică, 
încât  toţi  creştinii  fără  întrerupere  ar  trebui  să  se  roage  lui  Dum¬ 
nezeu:  Tu  stâncă  şi  turn  de  tărie  al  tuturor  credincioşilor  1  Mân¬ 
gâie  şi  întăreşte  Biserica  Rusiei,  pe  care  .ai  răscumpărat-o  cu 
;  scump  sângele  Tău.  Pr.  GH.  secaş. 

INTERNĂ 

DUMINECA  ORTODOXIEI  a  fost  sărbătorită  cu  solemni¬ 
tatea  cuvenită,  în  întreaga  ţară.  Indeosehi  Societatea  femeilor 
ortodoxe  a  ţinut  sâ.  dea  şi  in  .acest  .an  importanţa  care  i  se 

cuvine  acestei  zile.  In  Bucureşti,  la  şcoala  de  fete  de  sub  con¬ 
ducerea  acestei  societăţi  a  participat  la  solemnitate  şi  Preafe¬ 
ricitul  Patriarh  Miron,  rostind  un  discurs  remarcabiL 

Inaitul  ierarh  a  arătat  rostul  ortodoxiei  în  viaţa  neamului, 
exprimându-şi  regretul  că  după  realizarea  unităţii  noastre  na¬ 
ţionale  unii  conducători  politici  ai  ţării  n'au  mai  ţinut  linia  de 
respectuoasă  solicitudine  faţă  de  Biserica  neamului  şi  faţă  de 
fiii  ei.  In  deosebi  un  anume  partid,  fiind  ia  cârma  ţârii,  a  ţinut 
să  se  distingă  prin  nesocotirea  elementului  ortodox  în  viaţa  de 
stat  şi  prin  sistematica  privilegiere  a  elementului  minoritar  (ci¬ 
teşte:  unit). 

Discursul  a  făcut  sensaţie.  A  fost  comentat  în  presă.  Mulţi 
s’au  mirat  că  Preafericitul  Patriarh  a  spus  ceeace  a  spus.  Cu. 
toatecâ  discursul  înaltului  ierarh  nu  cuprindea  nimic  inedit.  Ci 
dimpotrivă.  In  jurul  acestui  subiect  s’au  scris  chiar  cărţi  —  do¬ 
cumentate.  (Vezi  cartea  părintelui  Nichifor:  Confesionalism  po¬ 
litic.  Sibiu  1931). 

Noi  ne  mirăm  de  altceva:  Că  Preafericitul  Patriarh  Miron 
a  spus  aşa  de  târziu  ceeace  a  spus. 

* 

BLOCUL  PREOŢILOR  ŞI  ÎNVĂŢĂTORILOR  PARLAMEN¬ 
TARI.  Preoţii  şi  învăţătorii  satelor  noastre  au  fost  în  trecutul 
neamului  fraţi  buni  întru  năcazuri  şi  întru  misiune.  Bucuria  care 
a  fost  rodul  celei  mai  mari  izbânzi  din  viaţa  noastră  naţională 
a  răcit  întrucâtva  această  frăţie  firească.  Spre  paguba  norodului 
credincios  şi  a  slujitorilor  lui  devotaţi  de  o  potrivă.  Nesocotiţi 
de  cârmuitorii  politici  ai  ţării  şi  loviţi  cumplit  de  necazurile  zi¬ 
lelor  noastre,  preoţii  şi  învăţătorii  şi-au  dat  seama  că  numai, 
într’o  desăvârşită  unire,  luptând  frăţeşte,  îşi  pot  îndeplini  apo- 
stoliceasca  misiune  în  mijlocul  poporului;  şi  numai  prin  efor¬ 
turi  unite  îşi  vor  putea  apăra  drepturile  faţă  de  cârmuitorii  po¬ 
litici,  cari  se  dovedesc  părinţi  aşa  de  maşteri  când  e  vorba  de 
cei  mici  şi  năcăjiţi. 

Un  semn  îmbucurător  al  acestei  reveniri  la  vechea  şi  în¬ 
ţeleaptă  solidaritate  a  apostolilor  satelor  noastre  este  blocul, 
parlamentarilor  preoţi  şi  învăţători,  închegat  de  curând.  Nădăj¬ 
duim  că  el  este  sincer.  Sinceritatea  lui  îi  va  garanta  şi  trăinicia, . 
precum  şi  perspectiva  izbânzii  în  lupta  pe  care  o  dorim  purtată 
eroic.  Deci  şi  dincolo  de  Parlament.  neculce. 


NOTE  ŞI  INFORMAŢII. 

ZILELE  acestea  mi-a  ajuns  în  mâna  foiţa:  „Glasul  evan¬ 
gheliei"  (Nr.  pe  Martie),  organ  al  comunităţii  baptiste  române 
din  Alba-Iuiia.  E  deadreptul  uricios  lucru  cum  publicaţia  aceasta, 
.care  are  de  gând  să  facă  educaţia  şi  creşterea  morală  a  po¬ 
porului,  ameţeşte  mintea  sănătoasă  a  săteanului  nostru  cu  predici 
şi  articole  „capucine".  La  pag.  3  un  iscusit  frate  voeşte  să  do¬ 
vedească  relele  epocii  actuale  cu  profeţii  tocmai  din  profetul 
Iona,  iar  versurile:  „casa  arde  şi  baba  se  peptănă",  „Babei 
se  zideşte  şi  lumea  doarme",  „Dar  ce  zaci  tu  popor  al  Domnului", 
„Te  pepteni  şi  tu !“  ar  fi  un  avertisment  scos  din  Petru  II  3. 
Se  vede  cât  de  colo  că  redacţia  stă  sub  conducerea  imediată 
a  unor  bătători  de  pingele,  scrisul  fiind  împrestriţat  cu  cele  mai 
neiertate  erori  gramaticale  şi  sintactice.  Exemple :  „Tato,  ce  ai 
zis?",  „noi  ne  nezuim",  „inse",  „însfârşit",  „decădere  adânc", 
„ca  uni  cari  sunt",  „aceasta  se  cere  dela  fiecare",  (în  loc  de 
aceasta)  „supt  cer  alt  nume...",  „acela  om",  „Numai  celcc 
întră  prin  poarta  cea  strâmtă...  păşeşte  urmele  lui  Isus  fiindu-i 
lui  supus"  etc.  Pagina  7  în  întregime  este  dedicată  marelui 
eveniment  petrecut  în  cercul  comunităţii  baptiste  din  Lupeni, 
prin  faptul  că  a  predicat  acolo  Max  Henrich  „pe  limba  maghiară". 
La  fel  au  avut  4  zile,  „ce  nu  vor  putea  fi  uitate",  fraţii  depe 
valea  Haţegului  cu  ocazia  sosirii  între  ei  a  dlui  Everet  Ghill. 
Iată  cine  încearcă  să  nimicească  tradiţiile  religioase  şi  naţionale 
ale  poporului.  n.  n. 

STATUL  ROMANO-CATOLIC.  Sunt  întregi  săptămâni  de 
când  presa  românească  din  Vechiul  Regat  şi  din  Ardeal  a  început 
o  campanie  pentru  definitiva  lichidare  a  faimosului  „Stat  romano- 
catolic  ardelean",  —  instituţiune  anachronică  şi  provocătoare 
ce  funcţionează  cu  privilegii  autonome  în  Transilvania,  mono¬ 
polizând  anumite  privilegii  aie  eparhiei  romano-catolice  ardelene 
cari  nu  sunt  prevăzute  nici  de  canoanele  Bisericii  papale,  nici 
îngăduite  de  legile  ţării  noastre.  Pentru  profani,  este  util  să 
facem  din  capul  locului  o  preciziune  elementară:  nu  este  vorba 
de  un  aşezământ  al  Românilor  Uniţi,  —  ci  despre  o  supersti- 
ţiune  parazitară  a  Maghiarilor  catolici  din  Transilvania,  cari 
alături  de  episcopia  dela  Alba-Iulia  mai  posedă  şi  acest  bastard 
şi  ilegal  „Stat  romano-catolic",  odinioară  numai  provizoriu  tolerat 

de  guvernul  ungar,  astăzi  îndărătnic  focar  de  propagandă  anfi- 
românească  şi  de  instigaţiune  iredentistă. 

Alături  de  „Statul  reformat”,  de  „Statul  luteran”  şi  de 
„Statul  unitarian”,  a  luat  fiinţă  acum  câteva  veacuri  în  Dieta 
Ardealului  şi  un  „Stat  catolic  ardelean”,  —  alcătuit  din  depu¬ 
taţii  catolici  dornici  să  consolideze  în  viaţa  publică  preponde¬ 
renţa  confesiunii  romane :  organizaţie  pur  politică,  —  iar  nici¬ 
decum  aşezământ  autonom  al  Bisericii  catolice,  —  care  odată 
cu  recunoaşterea  catolicismului  ca  religiune  de  Stat  de  către 
Habsburgi  devine  un  simplu  organ  secundar  al  Statului,  înver¬ 
şunat  să  lupte  prin  toate  mijloacele  pentru  catolicizarea  Ar¬ 
dealului  şi  pentru  desnaţionalizarea  Românilor.  Ca  şi  desfiinţat, 
la  sfârşitul  sec.  XVIII,  Statul  romano-catolic  ardelean  se  recon- 
stitue  la  1873,  uzurpând  atribuţiuni  şi  drepturi  pe  cari  nici  un 
statut  legal  nu  i  le  acorda.  Nesocotind  aceste  elementare  con- 
diţiuni  de  existenţă  juridică.  Statul  romano-catolic  izbuteşte  însă 
cu  timpul  să-şi  creeze  o  splendidă  prosperitate  de  fapt,  ane- 
xându-şi  bunurile  Fondului  religionar  ardelean,  confiscând  în 
folosul  său  Fondurile  de  studii  ale  şcolilor  din  Transilvania,  şi 
compensând  funcţionarea  sa  arbitrară  printr’un  aprig  exces  de 
zel  in  slujba  intereselor  politice  ale  guvernului  maghiar.  In 
timpul  răsboiului,  episcopul  Gustav  Majlath  străjuia  în  primele 
rânduri  ale  intransigenţei  ungare;  iar  la  14  Noemvrie  1918  el 
deschidea  adunarea  Statului  catolic  indicând  ca  suprem  ţel 
„viaţa  naţională  maghiară  fericită,  puternică”,  pentruca  în 
aceeaşi  zi  să  ceară  telegrafic  Papei  „să  apere  din  toate  puterile 
năzuinţele  patriei  noastre  (maghiare  N.  R.),  —  năzuinţe  în¬ 
dreptate  întru  apărarea  unităţii  ei  milenare  şi  a  integrităţii  ei 
teritoriale”. 

Instalându-se  în  Decemvrie  1918  la  conducerea  treburilor 
ardelene,  era  natural  ca  defunctul  Consiliu  Dirigent  să  nu  aibă 
o  politică  destul  de  hotărâtă  în  materie  confesională:  profitând 
de  această  indulgentă  neglijenţa,  —  şi  tot  sub  comanda  epis¬ 
copului  Majlath,  —  Statul  catolic  ardelean  continuă  să  lucreze 
şi  după  această  dată  ca  organ,  al  fostului  Stat  maghiar,  pe 
care  jurase  că  îl  va  sprijini  „ca  un  singur  om”.  Din  capul  lo¬ 
cului,  Statul  catolic  refuză  să  recunoască  de  drept  „ocupaţiunea 
românească” :  iar  în  1920  deslănţue  o  viguroasă  ofensivă 
pentruca  Universitatea  din  Cluj  să  fie  recuperată  de  Unguri. 
Până  în  anul  1923,  autorităţile  româneşti  sunt  iscusit  induse  în 
eroare  asupra  ilegalităţii  existenţei  Statului  catolic  ardelean : 
demascat  printr’o  serie  de  articole  ale  profesorului  Onisifor 
Ghibu,  şi  ameninţat  să  fie  cu  drept  cuvânt  dizolvat  de  guvernul 
românesc,  aşezământul  de  instigaţiune  iredentistă  din  Transil¬ 
vania  telegraîiază  în  1923  Sfântului  Scaun  cerându-i  binecuvân¬ 
tarea  „pentru  conservarea  şi  apărarea  şcolilor  catolice”.  Suve¬ 
ranul  Pontif,  —  ştiind  ca  şi  noi  că  Statul  romano-catolic  nu 

are  nici  o  bază  de  funcţionare  legală,  —  nu  răspunde  nimic. 
La  7  Februarie  1924  senatorul  (de  confesiune  greco-catolică) 
Dr.  V.  Bianu  cere  în  parlament  dizolvarea  aşezământului;  dl 
Al.  Lapedatu,  ministrul  de  Culte,  făgăduieşte  că  va  lua  măsuri 
pentru  limpezirea  situaţiunii  abuzive  a  statului  catolic  ardelean. 
Iar  de  atunci,  adică  de  aproape  zece  ani,  —  se  mai  cere  încă 
de  o  mie  de  ori,  în  presă,  în  parlament,  şi  Ia  ministerul  de 
Culte,  ca  guvernul  românesc  să  ia  odată  deriziunea  de  dizol¬ 
vare  a  unei  instituţiuni  anachronice,  care  constitue  o  sfidare  a 
actualei  orânduiri  româneşti,  Se  cere  de  o  mie  de  ori,  şi  se 
promite  de  o  mie  de  ori  că  Statul  romano-catolic  ardelean  va 
fi  dizolvat,  ca  fiind  total  lipsit  de  fundament  juridic:  dar,  îm¬ 
potriva  acestor  făgăduieli.  împotriva  intereselor  româneşti,  şi 
împotriva  revendicărilor  unanime  ale  fraţilor  noştri  din  Transil¬ 
vania,  Statul  romano-catolic  ardelean  continuă  să  fiinţeze,  să 
prospereze,  şi  să  provoace.  Continuă  să  funcţioneze,  —  deşi 
nu  are  un  statut  canonic  de  fiinţare  din  partea  Bisericii  romane, 
nici  un  text  legal  din  partea  Statului  românesc. 

Continua  să  administreze  imense  fonduri  imobiliare  în 
Ardeal,  —  deşi  nu-şi  poate  justifica  posesiunea  acestor  fonduri 
decât  printr’o  impostură  mistificatoare. 

Continuă  să  instige  împotriva  actualei  ordine  româneşti, 
—  deşi  îşi  alimentează  activitatea  cu  veniturile  unor  fonduri 
uzurpate,  pe  cari  şi  le-a  însuşit  fără  să  aibă  măcar  calitatea 
de  persoană  juridică,  adică  de  organ  legal  constituit. 

Ce  mai  aşteaptă  atunci  dl  N.  Iorga,  pentru  a  decide  în 
sfârşit  dizolvarea  Statului  romano-catolic  ardelean?... 

[.Curentul") 

